ai4bharat/Pralekha huggingface dataset:
ਰਾਸ਼ਟਰਪਤੀ ਸਕੱਤਰੇਤ
2021 ਬੈਚ ਦੇ ਆਈਏਐੱਸ ਅਧਿਕਾਰੀਆਂ ਨੇ ਰਾਸ਼ਟਰਪਤੀ ਨਾਲ ਮੁਲਾਕਾਤ ਕੀਤੀ
ਭਾਰਤ ਨੂੰ ਇੱਕ ਸਮਾਵੇਸ਼ੀ ਅਤੇ ਵਿਕਸਿਤ ਰਾਸ਼ਟਰ ਬਣਾਉਣਾ ਤੁਹਾਡਾ ਸਮੂਹਿਕ ਲਕਸ਼ ਹੈ: ਰਾਸ਼ਟਰਪਤੀ
ਵਿਭਿੰਨ ਮੰਤਰਾਲਿਆਂ ਅਤੇ ਵਿਭਾਗਾਂ ਵਿੱਚ ਸਹਾਇਕ ਸਕੱਤਰਾਂ ਦੇ ਰੂਪ ਵਿੱਚ ਤੈਨਾਤ ਵਰ੍ਹੇ 2021 ਬੈਚ ਦੇ 182 ਆਈਏਐੱਸ ਅਧਿਕਾਰੀਆਂ ਦੇ ਇੱਕ ਸਮੂਹ ਨੇ ਅੱਜ 25 ਸਤੰਬਰ, 2023 ਨੂੰ ਰਾਸ਼ਟਰਪਤੀ ਭਵਨ ਸੱਭਿਆਚਾਰਕ ਕੇਂਦਰ ਵਿੱਚ ਭਾਰਤ ਦੇ ਰਾਸ਼ਟਰਪਤੀ, ਸ਼੍ਰੀਮਤੀ ਦ੍ਰੌਪਦੀ ਮੁਰਮੂ ਨਾਲ ਮੁਲਾਕਾਤ ਕੀਤੀ।
ਰਾਸ਼ਟਰਪਤੀ ਮੁਰਮੂ ਨੇ ਅਧਿਕਾਰੀਆਂ ਨੂੰ ਸੰਬੋਧਿਤ ਕਰਦੇ ਹੋਏ ਕਿਹਾ ਕਿ ਉਨ੍ਹਾਂ ਦਾ ਸੇਵਾ ਅਧਿਕਾਰ, ਭੂਮਿਕਾ ਅਤੇ ਜ਼ਿੰਮੇਵਾਰੀ ਕਿਸੇ ਵੀ ਹੋਰ ਸੇਵਾ ਤੋਂ ਅਲੱਗ ਹੈ। ਉਨ੍ਹਾਂ ਨੇ ਇਸ ਗੱਲ ‘ਤੇ ਜ਼ੋਰ ਦਿੱਤਾ ਕਿ ਭਾਰਤੀ ਪ੍ਰਸ਼ਾਸਨਿਕ ਸੇਵਾ ਇੱਕ ਮਿਸ਼ਨ ਹੈ ਸਿਰਫ ਇੱਕ ਨੌਕਰੀ ਨਹੀਂ। ਇਹ ਭਾਰਤ ਅਤੇ ਭਾਰਤੀਆਂ ਨੂੰ ਸੁਸ਼ਾਸਨ ਦੇ ਢਾਂਚੇ ਦੇ ਤਹਿਤ ਮੋਹਰੀ ਬਣਾਉਣ ਦਾ ਮਿਸ਼ਨ ਹੈ। ਉਨ੍ਹਾਂ ਨੇ ਸਾਂਝਾ ਕੀਤਾ ਕਿ ਦੇਸ਼ ਅਤੇ ਉਸ ਦੇ ਲੋਕਾਂ ਦੀ ਸੇਵਾ ਕਰਨਾ ਉਨ੍ਹਾਂ ਦੀ ਨੀਅਤੀ ਹੈ। ਭਾਰਤ ਨੂੰ ਇੱਕ ਸਮਾਵੇਸ਼ੀ ਅਤੇ ਵਿਕਸਿਤ ਰਾਸ਼ਟਰ ਬਣਾਉਣਾ ਉਨ੍ਹਾਂ ਦਾ ਸਮੂਹਿਕ ਲਕਸ਼ ਹੈ। ਇਹ ਯੁਵਾ ਨਾਗਰਿਕਾਂ ਨੂੰ ਵਿਭਿੰਨ ਖੇਤਰਾਂ ਵਿੱਚ ਉਨ੍ਹਾਂ ਦੀ ਸਮਰੱਥਾ ਦਾ ਅਹਿਸਾਸ ਕਰਵਾਉਣ ਵਿੱਚ ਸਮਰੱਥ ਬਣਾ ਕੇ ਇੱਕ ਵੱਡਾ ਯੋਗਦਾਨ ਦੇ ਸਕਦੇ ਹਨ। ਉਨ੍ਹਾਂ ਦੇ ਕੋਲ ਵਰ੍ਹੇ 2047 ਦੇ ਵਿਕਸਿਤ ਰਾਸ਼ਟਰ ਨਿਰਮਾਣ ਵਿੱਚ ਯੋਗਦਾਨ ਦੇਣ ਦਾ ਮਹਾਨ ਅਵਸਰ ਹੈ। ਉਹ ਆਪਣੀ ਪ੍ਰਤੀਬੱਧਤਾ ਅਤੇ ਰਚਨਾਤਮਕਤਾ ਦੇ ਮਾਧਿਅਮ ਨਾਲ ਸਾਡੇ ਦੇਸ਼ ਨੂੰ ਬਦਲਣ ਵਿੱਚ ਮਹੱਤਵਪੂਰਨ ਭੂਮਿਕਾ ਨਿਭਾ ਸਕਦੇ ਹਨ ਅਤੇ ਪ੍ਰਭਾਵੀ ਪਰਿਵਰਤਨ-ਏਜੰਟ ਬਣ ਸਕਦੇ ਹਨ।
ਰਾਸ਼ਟਰਪਤੀ ਨੇ ਕਿਹਾ ਕਿ ਗਰੀਬ ਅਤੇ ਵੰਚਿਤਾਂ ਦੀਆਂ ਭਾਵਨਾਵਾਂ ਨੂੰ ਸਮਝਣ ਵਾਲਾ ਸਿਵਿਲ ਸੇਵਕ ਹੀ ਵਾਸਤਵ ਵਿੱਚ ਸੱਚਾ ਸਿਵਿਲ ਸੇਵਕ ਹੁੰਦਾ ਹੈ, ਜੋ ਸਿਰਫ ਨੌਕਰਸ਼ਾਹੀ ਤੋਂ ਅਲੱਗ ਹੁੰਦਾ ਹੈ। ਸਮਾਜ ਦੇ ਵੰਚਿਤ ਵਰਗਾਂ ਦਾ ਉਥਾਨ ਕਰਨਾ ਸਿਵਿਲ ਸੇਵਕਾਂ ਦੇ ਲਈ ਵਿਸ਼ਵਾਸ ਦਾ ਵਿਸ਼ਾ ਹੋਣਾ ਚਾਹੀਦਾ ਹੈ। ਉਨ੍ਹਾਂ ਨੇ ਤਾਕੀਦ ਕੀਤੀ ਕਿ ਸਿਵਿਲ ਸੇਵਕਾਂ ਨੂੰ ‘ਫਾਈਲ ਤੋਂ ਫੀਲਡ’ ਅਤੇ ‘ਫੀਲਡ ਤੋਂ ਫਾਈਲ’ ਦੇ ਵਿੱਚ ਦੇ ਅੰਤਰ ਨੂੰ ਸਮਝਣ ਦਾ ਪ੍ਰਯਤਨ ਕਰਨਾ ਚਾਹੀਦਾ ਹੈ ਯਾਨੀ ਉਨ੍ਹਾਂ ਨੂੰ ਸਿਰਫ ਦਫਤਰ ਅਤੇ ਫਾਈਲਾਂ ਤੋਂ ਪਰੇ ਜਾ ਕੇ ਵਿਅਕਤੀਆਂ ਦੇ ਕਸ਼ਟਾਂ ਅਤੇ ਭਾਵਨਾਵਾਂ ਨੂੰ ਸਮਝਣਾ ਹੋਵੇਗਾ। ਉਨ੍ਹਾਂ ਨੇ ਕਿਹਾ ਕਿ ਉਹ ਜਨ-ਕੇਂਦ੍ਰਿਤ ਸਤਰਕਤਾ ਅਤੇ ਸੰਵੇਦਨਸ਼ੀਲਤਾ ਉਨ੍ਹਾਂ ਨੂੰ ਫਾਈਲਾਂ ਦੇ ਨਾਲ ਕਿਤੇ ਅਧਿਕ ਸਾਰਥਕ ਤਰੀਕੇ ਨਾਲ ਜੁੜਨ ਵਿੱਚ ਸਮਰੱਥ ਬਣਾਵੇਗੀ।
ਰਾਸ਼ਟਰਪਤੀ ਦਾ ਭਾਸ਼ਣ ਦੇਖਣ ਦੇ ਲਈ ਕਿਰਪਾ ਕਰਕੇ ਇੱਥੇ ਕਲਿੱਕ ਕਰੋ-
ਖੇਤੀਬਾੜੀ ਮੰਤਰਾਲਾ
ਸਸਟੇਨੇਬਲ ਐਗ੍ਰੀਕਲਚਰ ਸਮਿਟ ਐਂਡ ਅਵਾਰਡਸ ਵਿੱਚ ਸ਼ਾਮਲ ਹੋਏ ਕੇਂਦਰੀ ਖੇਤੀਬਾੜੀ ਮੰਤਰੀ ਸ਼੍ਰੀ ਤੋਮਰ
ਸਰਕਾਰ ਯੁਵਾ ਪੀੜ੍ਹੀ ਨੂੰ ਖੇਤੀਬਾੜੀ ਖੇਤਰ ਵਿੱਚ ਪ੍ਰਵੇਸ਼ ਦੇ ਲਈ ਕਰ ਰਹੀ ਹੈ ਪ੍ਰੋਤਸਾਹਿਤ – ਸ਼੍ਰੀ ਤੋਮਰ
ਕੇਂਦਰੀ ਖੇਤੀਬਾੜੀ ਤੇ ਕਿਸਾਨ ਕਲਿਆਣ ਮੰਤਰੀ ਸ਼੍ਰੀ ਨਰੇਂਦਰ ਸਿੰਘ ਤੋਮਰ ਨੇ ਕਿਹਾ ਹੈ ਕਿ ਅੱਜ ਪੜ੍ਹੇ-ਲਿਖੇ ਨੌਜਵਾਨ ਖੇਤੀਬਾੜੀ ਖੇਤਰ ਦੇ ਪ੍ਰਤੀ ਆਕਰਸ਼ਿਤ ਹੋ ਰਹੇ ਹਨ ਅਤੇ ਖੇਤੀਬਾੜੀ ਖੇਤਰ ਵਿੱਚ ਪ੍ਰਵੇਸ਼ ਦੇ ਲਈ ਸਰਕਾਰ ਵਿਭਿੰਨ ਯੋਜਨਾਵਾਂ-ਪ੍ਰੋਗਰਾਮਾਂ ਦੇ ਮਾਧਿਅਮ ਨਾਲ ਉਨ੍ਹਾਂ ਨੂੰ ਲਗਾਤਾਰ ਪ੍ਰੋਤਸਾਹਿਤ ਕਰ ਰਹੀ ਹੈ। ਸ਼੍ਰੀ ਤੋਮਰ ਨੇ ਇਹ ਗੱਲ ਅੱਜ ਦਿੱਲੀ ਵਿੱਚ ਫਿੱਕੀ  ਦੁਆਰਾ ਆਯੋਜਿਤ ਦੂਸਰੇ ਸਸਟੇਨੇਬਲ ਐਗ੍ਰੀਕਲਚਰ ਸਮਿਟ ਐਂਡ ਅਵਾਰਡ ਸਮਾਰੋਹ ਵਿੱਚ ਮੁੱਖ ਮਹਿਮਾਨ ਦੇ ਰੂਪ ਵਿੱਚ ਕਹੀ।
ਸ਼੍ਰੀ ਤੋਮਰ ਨੇ ਭਾਰਤੀ ਖੇਤੀਬਾੜੀ ਖੇਤਰ ਵਿੱਚ ਇੱਕ ਸਮੁੱਚਾ ਦ੍ਰਿਸ਼ਟੀਕੋਣ ਅਪਣਾਉਣ ‘ਤੇ ਜ਼ੋਰ ਦਿੰਦੇ ਹੋਏ ਕਿਹਾ ਕਿ ਖੇਤੀਬਾੜੀ ਖੇਤਰ ਵਿੱਚ ਸੰਤੁਲਿਤ-ਸੰਪੂਰਨਤਾ ਦੀ ਦ੍ਰਿਸ਼ਟੀ ਰੱਖਣ ਦੀ ਜ਼ਰੂਰਤ ਹੈ, ਜਿਸ ਨਾਲ ਖੇਤਰ ਦਾ ਹੋਰ ਤੇਜ਼ੀ ਨਾਲ ਵਿਕਾਸ ਹੋਵੇਗਾ। ਸ਼੍ਰੀ ਤੋਮਰ ਨੇ ਕਿਹਾ ਕਿ ਖੇਤੀਬਾੜੀ ਖੇਤਰ ਵਿੱਚ ਅਸੀਂ ਸਿਰਫ ਕੁਝ ਫਸਲਾਂ ‘ਤੇ ਧਿਆਨ ਕੇਂਦ੍ਰਿਤ ਕਰਨ ਦੀ ਬਜਾਏ ਸਾਰੀਆਂ ਫਸਲਾਂ ਦੇ ਲਈ ਵਿਵਿਧ ਦ੍ਰਿਸ਼ਟੀ ਰੱਖਣੀ ਚਾਹੀਦੀ ਹੈ, ਜਿਸ ਵਿੱਚ ਉਤਪਾਦਨ ਤੇ ਉਤਪਾਦਕਤਾ ਵਧਾਉਣਾ ਆਦਿ ਸ਼ਾਮਲ ਹਨ। ਸ਼੍ਰੀ ਤੋਮਰ ਨੇ ਕਿਹਾ ਕਿ ਖੇਤੀਬਾੜੀ, ਹਮੇਸ਼ਾ ਤੋਂ ਸਾਡੇ ਦੇਸ਼ ਦੀ ਪ੍ਰਧਾਨਤਾ ਰਹੀ ਹੈ ਅਤੇ ਸਾਡੀ ਭਾਰਤੀਆਂ ਦੀ ਇਸ ਵਿੱਚ ਨਿਪੁਣਤਾ ਰਹੀ ਹੈ। ਖੁਰਾਕ ਸੁਰੱਖਿਆ ਦੇ ਲਈ ਤਾਂ ਖੇਤੀਬਾੜੀ ਜ਼ਰੂਰੀ ਹੈ ਹੀ, ਵਰਤਮਾਨ ਰਾਜਨੀਤਿਕ ਪਰਿਦ੍ਰਿਸ਼ ਵਿੱਚ ਪੜੋਸੀ, ਮਿੱਤਰ ਤੇ ਅਭਾਵਗ੍ਰਸਤ ਦੇਸ਼ਾਂ ਨੂੰ ਵੀ ਸਾਡੇ ਤੋਂ ਮਦਦ ਦੀ ਜ਼ਰੂਰਤ ਹੈ, ਜਿਸ ਦੇ ਲਈ ਵੀ ਸਾਡਾ ਖੇਤੀਬਾੜੀ ਖੇਤਰ ਮਹੱਤਵਪੂਰਨ ਹੈ।
ਸ਼੍ਰੀ ਤੋਮਰ ਨੇ ਭਾਰਤੀ ਪਰੰਪਰਾ ਵਿੱਚ ਮਿਲੇਟਸ  ਦਾ ਮਹੱਤਵ ਦੱਸਦੇ ਹੋਏ ਕਿਹਾ ਕਿ ਮਿਲੇਟਸ ਦੀ ਮੰਗ ਤੇ ਉਪਭੋਗ ਵਿਸ਼ਵ ਪੱਧਰ ‘ਤੇ ਵਧ ਰਿਹਾ ਹੈ। ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਦੀ ਅਗਵਾਈ ਵਿੱਚ ਭਾਰਤ ਦੀ ਪਹਿਲ ‘ਤੇ ਸੰਯੁਕਤ ਰਾਸ਼ਟਰ ਨੇ 2023 ਨੂੰ ‘ਅੰਤਰਰਾਸ਼ਟਰੀ ਪੋਸ਼ਕ-ਅਨਾਜ ਵਰ੍ਹੇ’ ਦੇ ਰੂਪ ਵਿੱਚ ਮਨਾਉਣ ਦਾ ਐਲਾਨ ਕੀਤਾ ਹੈ, ਜਿਸ ਦੇ ਲਈ ਸਰਕਾਰ ਦੁਆਰਾ ਤਿਆਰੀਆਂ ਕੀਤੀਆਂ ਜਾ ਰਹੀਆਂ ਹਨ। ਪ੍ਰਧਾਨ ਮੰਤਰੀ ਸ਼੍ਰੀ ਮੋਦੀ ਚਾਹੁੰਦੇ ਹਨ ਕਿ ਪੋਸ਼ਕ-ਅਨਾਜ ਨੂੰ ਭੋਜਣ ਦੀ ਥਾਲੀ ਵਿੱਚ ਮੁੜ-ਸਨਮਾਨ ਮਿਲੇ, ਜਿਵੇਂ ਪਹਿਲਾਂ ਮਿਲਦਾ ਸੀ।
ਸ਼੍ਰੀ ਤੋਮਰ ਨੇ ਕਿਹਾ ਕਿ ਸ਼੍ਰੀ ਮੋਦੀ ਦੇ ਪ੍ਰਧਾਨ ਮੰਤਰੀ ਬਣਨ ਦੇ ਬਾਅਦ ਦੇਸ਼ ਦੇ ਖੇਤੀਬਾੜੀ ਖੇਤਰ ਵਿੱਚ ਇੱਕ ਅਲੱਗ ਹੀ ਉਤਸ਼ਾਹ ਦਾ ਮਾਹੌਲ ਬਣਿਆ ਹੈ। ਉਨ੍ਹਾਂ ਨੇ ਕਿਹਾ ਕਿ ਦੇਸ਼ ਵਿੱਚ ਲਗਭਗ 86 ਪ੍ਰਤੀਸ਼ਤ ਛੋਟੇ ਕਿਸਾਨ ਹਨ, ਜਿਨ੍ਹਾਂ ਨੂੰ ਹੁਲਾਰਾ ਦੇਣ ਦੇ ਲਈ ਕੇਂਦਰ ਸਰਕਾਰ ਨੇ 6,865 ਕਰੋੜ ਰੁਪਏ ਦੇ ਖਰਚ ਨਾਲ 10 ਹਜ਼ਾਰ ਨਵੇਂ ਐੱਫਪੀਓ ਦਾ ਗਠਨ ਕਰਨ ਦੀ ਸਕੀਮ ਲਿਆਉਣ ਸਹਿਤ ਅਨੇਕ ਕਦਮ ਉਠਾਏ ਹਨ। ਕੇਂਦਰ ਸਰਕਾਰ ਛੋਟੇ ਕਿਸਾਨਾਂ ਦੀ ਰਿਆਇਤੀ ਵਿਆਜ਼ ‘ਤੇ ਛੋਟੀ ਮਿਆਦ ਦੇ ਲੋਨ ਪ੍ਰਦਾਨ ਕਰ ਰਹੀ ਹੈ, ਜਿਸ ਦੀ ਸੀਮਾ ਵਧਾ ਕੇ 18 ਲੱਖ ਕਰੋੜ ਰੁਪਏ ਕੀਤੀ ਗਈ ਹੈ। ਦੇਸ਼ ਭਰ ਵਿੱਚ ਖੇਤੀਬਾੜੀ ਬੁਨਿਆਦੀ ਢਾਂਚੇ ਵਿੱਚ ਗੈਪਸ ਭਰਨ ‘ਤੇ ਵੀ ਕੇਂਦਰ ਸਰਕਾਰ ਨੇ ਧਿਆਨ ਕੇਂਦ੍ਰਿਤ ਕੀਤਾ ਹੈ। ਇਸ ਦੇ ਲਈ ਸਰਕਾਰ ਨੇ ਇੱਕ ਲੱਖ ਕਰੋੜ ਰੁਪਏ ਦਾ ਖੇਤੀਬਾੜੀ ਇਨਫ੍ਰਾਸਟ੍ਰਕਚਰ ਫੰਡ ਸਥਾਪਿਤ ਕੀਤਾ ਹੈ, ਉੱਥੇ ਪਸ਼ੂ ਪਾਲਨ, ਮੱਚੀ ਪਾਲਨ ਸਹਿਤ ਖੇਤੀਬਾੜੀ ਨਾਲ ਸਬੰਧਿਤ ਖੇਤਰਾਂ ਵਿੱਚ ਵੀ ਸੁਧਾਰ ਦੇ ਲਈ ਅਨੇਕ ਠੋਸ ਉਪਾਅ ਕੀਤੇ ਗਏ ਹਨ। ਉਨ੍ਹਾਂ ਨੇ ਖੇਤੀਬਾੜੀ ਖੇਤਰ ਵਿੱਚ ਟੈਕਨੋਲੋਜੀ ਦਾ ਮਹੱਤਵ ਦੱਸਦੇ ਹੋਏ ਕਿਹਾ ਕਿ ਸਰਕਾਰ ਨੇ ਖੇਤੀਬਾੜੀ ਵਿੱਚ ਡ੍ਰੋਨ ਉਪਯੋਗ ਦੀ ਅਨੁਮਤੀ ਦਿੱਤੀ ਹੈ, ਉੱਥੇ ਖੇਤੀਬਾੜੀ ਖੇਤਰ ਵਿੱਚ ਜਲਵਾਯੂ ਪਰਿਵਰਤਨ ਦੇ ਪ੍ਰਭਾਵ ਨੂੰ ਘੱਟ ਕਰਨ ਦੇ ਲਈ ਕੁਦਰਤੀ ਤੇ ਜੈਵਿਕ ਖੇਤੀ ‘ਤੇ ਜੋਰ ਦੇਣ ਦੇ ਨਾਲ-ਨਾਲ ਸੂਖਮ ਸਿੰਚਾਈ ਦੇ ਦਾਇਰੇ ਦਾ ਵੀ ਵਿਸਤਾਰ ਕੀਤਾ ਜਾ ਰਿਹਾ ਹੈ।
ਇਸ ਅਵਸਰ ‘ਤੇ ਖੇਤੀਬਾੜੀ ਮੰਤਰਾਲੇ ਦੇ ਸੰਯੁਕਤ ਸਕੱਤਰ ਸ਼੍ਰੀ ਪ੍ਰਵੀਣ ਸੈਮੁਅਲ ਸਹਿਤ ਫਿੱਕੀ  ਤੇ ਯੈੱਸ ਬੈਂਕ ਦੇ ਕਈ ਅਧਿਕਾਰੀ ਤੇ ਉੱਦਮੀ ਮੌਜੂਦ ਸਨ।
ਪ੍ਰਧਾਨ ਮੰਤਰੀ ਦਫਤਰ
ਆਯੁਸ਼ਮਾਨ ਭਾਰਤ ਯੋਜਨਾ ਸਦਕਾ ਅਸਾਮ ਦੇ ਗ਼ਰੀਬ ਕਿਸਾਨ ਦੀ ਜਾਨ ਬਚੀ ਅਸਾਮ ਦੇ ਕਲਿਤਾ ਦੀ ਕੈਸ਼ਲੈੱਸ ਬੀਮਾ ਸਕੀਮ ਅਧੀਨ ਮੁਫ਼ਤ ਕ੍ਰੈਨੀਓਪਲਾਸਟੀ ਸਰਜਰੀ ਹੋਈ
ਅਸਾਮ ਦੇ ਧਾਨ ਉਤਪਾਦਕ ਗ਼ਰੀਬ ਕਿਸਾਨ, 35 ਸਾਲਾ ਦਵਿਜੇਨ ਕਲਿਤਾ  ਦੇ ਸਿਰ ਵਿੱਚ ਗੰਭੀਰ ਸੱਟ ਲਗ ਗਈ ਸੀ। ਜਦੋਂ ਉਸਨੂੰ ਕਾਪਰੁਪ ਮੈਟਰੋ ਹਸਪਤਾਲ ਵਿੱਚ ਦਾਖਲ ਕਰਵਾਇਆ ਗਿਆ ਤਾਂ ਉਹ ਅਰਧ ਚੇਤਨਾ ਦੀ ਹਾਲਤ ਵਿੱਚ ਸੀ ਅਤੇ ਅਸਹਿ ਦਰਦ ਝੱਲ ਰਿਹਾ ਸੀ। ਜਾਂਚ ਤੋਂ ਪਤਾ ਲਗਿਆ ਕਿ ਉਸਨੂੰ ‘ਸਬਡਿਊਰਲ ਹਿਮੋਟੋਮਾ’  ਹੈ। ਇਸ ਵਾਸਤੇ ਉਸਨੂੰ ਨਿਊਰੋਸਰਜਰੀ, ਕ੍ਰੈਨੀਓਪਲਾਸਟੀ ਅਤੇ ਐਕਸੋਜੇਨਸ ਗ੍ਰਾਫਟ ਦੀ ਜ਼ਰੂਰਤ ਸੀ।
ਕਲਿਤਾ ਦੀ ਆਰਥਿਕ ਸਥਿਤੀ ਠੀਕ ਨਹੀਂ ਸੀ, ਇਸ ਲਈ ਉਸਦੇ ਪਰਿਵਾਰ ਲਈ ਇਲਾਜ ਦਾ ਖਰਚ ਉਠਾਉਣਾ ਅਸੰਭਵ ਸੀ।
ਪਰਿਵਾਰ ਦੀ ਉਮੀਦ ਉਦੋਂ ਜਾਗੀ ਜਦੋਂ ਉਨ੍ਹਾਂ ਨੂੰ ਆਯੁਸ਼ਮਾਨ ਭਾਰਤ-ਪੀਐੱਮਜੇਏਵੀ ਬਾਰੇ ਸੂਚਿਤ ਕੀਤਾ ਗਿਆ ਜਿਸ ਦੇ ਤਹਿਤ ਉਹ ਮੁਫ਼ਤ ਇਲਾਜ ਕਰਵਾ ਸਕਦੇ ਸਨ।
ਕਲਿਤਾ ਦਾ ਮੰਨਣਾ ਹੈ ਕਿ ਇਹ ਸਕੀਮ ਉਸ ਵਰਗੇ ਗ਼ਰੀਬਾਂ ਲਈ ਵਰਦਾਨ ਹੈ।
ਅੱਜ ਉਹ ਇੱਕ ਤੰਦਰੁਸਤ ਵਿਅਕਤੀ ਹੈ ਅਤੇ ਉਨ੍ਹਾਂ 31 ਲਾਭਾਰਥੀਆਂ ਵਿੱਚੋਂ ਇੱਕ ਹੈ ਜਿਹੜੇ ਵਿਸ਼ਵ ਦੀ ਇਸ ਸਭ ਤੋਂ ਵੱਡੀ ਸਿਹਤ ਬੀਮਾ ਸਕੀਮ ਦੀ ਸਫਲਤਾ ਦਾ ਵਰਣਨ ਕਰਨ ਲਈ ਪ੍ਰਧਾਨ ਮੰਤਰੀ ਨੂੰ ਮਿਲੇ।
ਇੱਕ ਸਾਲ ਪਹਿਲਾਂ 2018 ਵਿੱਚ ਸ਼ੁਰੂ ਕੀਤੀ ਗਈ ਆਯੁਸ਼ਮਾਨ ਭਾਰਤ, ਵਿਸ਼ਵ ਦੀ ਸਭ ਤੋਂ ਵੱਡੀ ਸਿਹਤ ਬੀਮਾ ਸਕੀਮ ਹੈ, ਜਿਸਦਾ ਉਦੇਸ਼ ਦੇਸ਼ ਵਿੱਚ 10.74 ਕਰੋੜ ਤੋਂ ਵੀ ਜ਼ਿਆਦਾ ਗ਼ਰੀਬਾਂ ਲੋਕਾਂ ਨੂੰ ਮੈਡੀਕਲ ਸੁਵਿਧਾ ਪ੍ਰਦਾਨ ਕਰਵਾਉਣਾ ਹੈ।
ਪਿਛਲੇ ਇੱਕ ਸਾਲ ਵਿੱਚ ਦਵਿਜੇਨ ਕਲਿਤਾ ਵਰਗੇ 50,000 ਤੋਂ ਜ਼ਿਆਦਾ ਰੋਗੀਆਂ ਨੂੰ ਆਪਣੇ ਰਾਜ ਦੇ ਬਾਹਰ ਮੈਡੀਕਲ ਸੁਵਿਧਾਵਾਂ ਤੱਕ ਪਹੁੰਚ ਮਿਲੀ ਜਿੱਥੇ ਆਯੁਸ਼ਮਾਨ ਭਾਰਤ ਪ੍ਰੋਗਰਾਮ ਤਹਿਤ ਬਿਹਤਰੀਨ ਸੁਵਿਧਾਵਾਂ ਉਪਲੱਬਧ ਸਨ।
ਆਯੁਸ਼ਮਾਨ ਭਾਰਤ ਪ੍ਰਧਾਨ ਮੰਤਰੀ ਜਨ ਆਰੋਗਯ  ਦੇ ਤਹਿਤ 16,085 ਹਸਪਤਾਲਾਂ ਨੂੰ ਪੈੱਨਲਬੱਧ ਗਿਆ ਹੈ, 41 ਲੱਖ ਤੋਂ ਜ਼ਿਆਦਾ ਲਾਭਾਰਥੀਆਂ ਦਾ ਇਲਾਜ ਕੀਤਾ ਜਾ ਚੁੱਕਾ ਹੈ ਅਤੇ 10 ਕਰੋੜ ਤੋਂ ਜ਼ਿਆਦਾ ਈ-ਕਾਰਡ ਜਾਰੀ ਕੀਤੇ ਜਾ ਚੁੱਕੇ ਹਨ।
ਆਯੁਸ਼ਮਾਨ ਭਾਰਤ ਦੇ ਤਹਿਤ ਸਮੁੱਚੇ ਦੇਸ਼ ਵਿੱਚ 20,700 ਤੋਂ ਅਧਿਕ ਸਿਹਤ ਅਤੇ ਵੈੱਲਨੈੱਸ ਸੈਂਟਰ ਅਪ੍ਰੇਸ਼ਨਲ ਹੋ ਗਏ ਹਨ।
Click here to see Details here:
ਸੂਚਨਾ ਤੇ ਪ੍ਰਸਾਰਣ ਮੰਤਰਾਲਾ
ਐੱਨਐੱਫਏਆਈ ਨੂੰ ਮਿਲਿਆ 1930ਵਿਆਂ ਦੇ ਅੰਤ ਤੋਂ ਲੈ ਕੇ ਮੱਧ 1950ਵਿਆਂ ਤੱਕ ਦੇ ਮੁਢਲੇ ਤੇਲਗੂ ਸਿਨੇਮਾ ਦਾ ਕੱਚ ਦੀਆਂ 450 ਸਲਾਈਡਾਂ ਦਾ ਦੁਰਲੱਭ ਖ਼ਜ਼ਾਨਾ
ਕੱਚ ਦੀਆਂ ਸਲਾਈਡਾਂ ਭਾਰਤੀ ਸਿਨੇਮਾਈ ਵਿਰਾਸਤ ਦਾ ਸ਼ਾਨਦਾਰ ਰਿਕਾਰਡ: ਡਾਇਰੈਕਟਰ, ਐੱਨਐੱਫਏਆਈ
‘ਨੈਸ਼ਨਲ ਫ਼ਿਲਮ ਆਰਕਾਈਵ ਆਵ੍ ਇੰਡੀਆ’  ਦੇ ਸੰਗ੍ਰਹਿ ’ਚ ਫ਼ਿਲਮਾਂ ਦੀਆਂ ਕੱਚ ਦੀਆਂ 450 ਸਲਾਈਡਾਂ ਦਾ ਵਾਧਾ ਹੋਇਆ ਹੈ, ਜੋ ਇੱਕ ਵੱਡੀ ਪ੍ਰਾਪਤੀ ਹੈ। ਕੱਚ ਦੀਆਂ ਇਹ ਸਲਾਈਡਾਂ ਮੁਢਲਾ ਸਿਨੇਮਾ ਵੇਖਣ ਦੇ ਅਨੁਭਵ ਦਾ ਇੱਕ ਅਟੁੱਟ ਅੰਗ ਹਨ। ਕੱਚ ਦੇ ਦੋ ਪਤਲੇ ਵਰਗਾਂ ਵਿਚਾਲੇ ਇੱਕ ਫ਼ਿਲਮ ਪਾਜ਼ਿਟਿਵ ਨੂੰ ਦਬਾ ਕੇ ਤਿਆਰ ਕੀਤੀਆਂ ਜਾਣ ਵਾਲੀਆਂ ਇਹ ਸਲਾਈਡਾਂ ਦੀ ਵਰਤੋਂ ਥੀਏਟਰਾਂ ਵਿੱਚ ਇੱਕ ਫ਼ਿਲਮ ਦੇ ਸ਼ੁਰੂ ਹੋਣ ਤੋਂ ਪਹਿਲਾਂ ਜਾਂ ਇੰਟਰਵਲਸ ਦੌਰਾਨ ਨਵੇਂ ਆਕਰਸ਼ਣਾਂ ਦਾ ਐਲਾਨ ਕਰਨ ਲਈ ਕੀਤੀ ਜਾਂਦੀ ਸੀ।
ਐੱਨਐੱਫਏਆਈ ਦੇ ਡਾਇਰੈਕਟਰ ਸ਼੍ਰੀ ਪ੍ਰਕਾਸ਼ ਮਗਦੁਮ ਨੇ ਕਿਹਾ,‘ਕੱਚ ਦੀਆਂ ਇਹ ਸਲਾਈਡਾਂ ਭਾਰਤੀ ਸਿਨੇਮਾਈ ਵਿਰਾਸਤ ਦਾ ਸ਼ਾਨਦਾਰ ਰਿਕਾਰਡ ਹਨ ਅਤੇ ਸਾਡੇ ਪੁਰਾਤੱਤਵ ਸੰਗ੍ਰਹਿ ਵਿੱਚ ਇਨ੍ਹਾਂ ਨੂੰ ਸੰਭਾਲ਼ ਕੇ ਅਸੀਂ ਖ਼ੁਸ਼ ਹਾਂ। ਤੇਜ਼ੀ ਨਾਲ ਬਦਲਦੀਆਂ ਜਾ ਰਹੀਆਂ ਟੈਕਨੋਲੋਜੀਆਂ ਦੇ ਇਸ ਦੌਰ ’ਚ ਇੰਨੀ ਵੱਡੀ ਗਿਣਤੀ ’ਚ ਇੰਨੀ ਵੱਡੀ ਗਿਣਤੀ ’ਚ ਕੱਚ ਦੀਆਂ ਇਨ੍ਹਾਂ ਸਲਾਈਡਾਂ ਦਾ ਮਿਲਣਾ ਇੱਕ ਦੁਰਲੱਭ ਤੇ ਅਹਿਮ ਖੋਜ ਹੈ। ਮੇਰੀ ਸਮੂਹ ਫ਼ਿਲਮ ਪ੍ਰੇਮੀਆਂ ਨੂੰ ਅਪੀਲ ਹੈ ਕਿ ਉਹ ਅੱਗੇ ਆਉਣ ਅਤੇ ਅਜਿਹੀ ਕੋਈ ਵੀ ਫ਼ਿਲਮ ਫ਼ੁਟੇਜਸ, ਤਸਵੀਰਾਂ, ਪੋਸਟਰ, ਲੌਬੀ ਕਾਰਡਸ ਤੇ ਅਜਿਹੀ ਹੋਰ ਸੰਭਾਲ਼ਣਯੋਗ ਸਮੱਗਰੀ ਜਮ੍ਹਾ ਕਰਵਾਉਣ।’
ਕੱਚ ਦੀ ਸਲਾਈਡ ਤਿਆਰ ਕਰਨ ਲਈ ਜਿਹੜੇ ਫ਼ਿਲਮ ਪਾਜ਼ਿਟਿਵਸ ਦੀ ਵਰਤੋਂ ਕੀਤੀ ਜਾਂਦੀ ਸੀ, ਉਹ ਦਰਅਸਲ ਫ਼ਿਲਮਾਂ ਦੇ ਨਿੱਕੇ–ਨਿੱਕੇ ਪੋਸਟਰ ਹਨ ਜਾਂ ਅਖ਼ਬਾਰਾਂ ਤੇ ਰਸਾਲਿਆਂ ਲਈ ਪ੍ਰਚਾਰ ਸਮੱਗਰੀ ਹੈ। ਕੱਚ ਦੀਆਂ ਇਹ ਸਲਾਈਡਾਂ 1930ਵਿਆਂ ਦੇ ਅੰਤ ਤੋਂ ਲੈ ਕੇ 1950ਵਿਆਂ ਦੇ ਮੱਧ ਤੱਕ ਦਾ ਤੇਲੁਗੂ ਸਿਨੇਮਾ ਦਾ ਇਤਿਹਾਸ ਤਸਵੀਰਾਂ ਦੀ ਜ਼ੁਬਾਨੀ ਪੇਸ਼ ਕਰਦੀਆਂ ਹਨ ਅਤੇ ਉਨ੍ਹਾਂ ਦੇ ਪਿਆਰੇ ਫ੍ਰੇਮ ਭਾਰਤੀ ਸਿਨੇਮਾ ਦੇ ਮੁਢਲੇ ਦਹਾਕਿਆਂ ਦੌਰਾਨ ਤੇਲਗੂ ਫ਼ਿਲਮਾਂ ਦੀ ਸੰਜੀਦਗੀ ਨੂੰ ਪ੍ਰਗਟਾਉਂਦੇ ਹਨ।
ਇਸ ਸੰਗ੍ਰਹਿ ਦੇ ਮਹੱਤਵ ’ਤੇ ਟਿੱਪਣੀ ਕਰਦਿਆਂ NFAI ਦੇ ਦਸਤਾਵੇਜ਼ੀਕਰਣ ਦੇ ਇੰਚਾਰਜ ਸ਼੍ਰੀਮਤੀ ਆਰਤੀ ਕਾਰਖਾਨੀਸ ਨੇ ਕਿਹਾ,‘ਕੱਚ ਦੀਆਂ ਇਹ ਸਲਾਈਡਾਂ ਤੇਲਗੂ ਉਦਯੋਗ ਦੇ ਮੁਢਲੇ ਸਾਲਾਂ ਦੌਰਾਨ ਪ੍ਰਚਾਰ ਖੇਤਰ ਉੱਤੇ ਇੱਕ ਝਾਤ ਪਵਾਉਂਦੀਆਂ ਹਨ। ਫ਼ਿਲਮ ਖੋਜੀਆਂ ਲਈ ਇਸ ਦੀ ਬਹੁਤ ਵੱਡੀ ਰੈਫ਼ਰੈਂਸ ਕੀਮਤ ਹੈ ਅਤੇ ਅਸੀਂ ਉਨ੍ਹਾਂ ਨੂੰ ਛੇਤੀ ਹੀ ਡਿਜੀਟਾਈਜ਼ ਕਰਾਂਗੇ।’
ਪ੍ਰਾਪਤ ਹੋਈਆਂ ਕੱਚ ਦੀਆਂ ਸਲਾਈਡਾਂ ਵਿੱਚ ਕਈ ਅਹਿਮ ਫ਼ਿਲਮਾਂ ਦੀਆਂ ਸਲਾਈਡਾਂ ਸ਼ਾਮਲ ਹਨ, ਜਿਵੇਂ ਕਿ ਵਿਧਵਾਵਾਂ ਦੇ ਪੁਨਰ–ਵਿਆਹ ਬਾਰੇ ਵੀਵੀ ਰਾਓ ਦਾ ਟ੍ਰੈਂਡ–ਸੈਟਰ ਸਮਾਜਿਕ ਨਾਟਕ ‘ਮੱਲੀ ਪੈੱਲੀ’ ; ਅੱਕੀਨੇਨੀ ਨਾਗੇਸ਼ਵਰ ਰਾਓ ਤੇ ਅੰਜਲੀ ਦੇਵੀ ਜਿਹੇ ਸਿਤਾਰਿਆਂ ਨਾਲ ਸਜੀ ਬੀ.ਐੱਨ. ਰੈੱਡੀ ਦੀ ‘ਵੰਦੇ ਮਾਤਰਮ’  ਅਤੇ ਸਟਾਰ ਐੱਨ.ਟੀ. ਰਾਮਾ ਰਾਓ ਦੀ ਇੱਕ ਹੋਰ ਹਿੱਟ ਫ਼ਿਲਮ ‘ਦਾਸੀ’ , ਸ਼ਰਤ ਚੰਦਰ ਚੱਟੋਪਾਧਿਆਇ ਦੇ ਪ੍ਰਸਿੱਧ ਕਲਾਸਿਕ ਨਾਵਲ ‘ਦੇਵਦਾਸ ਵੇਦਾਂਤਮ ਰਾਘਵੱਈਆ’ ਤੋਂ ਪ੍ਰੇਰਿਤ ਹੋ ਕੇ ਬਣਾਈ ਫ਼ਿਲਮ ‘ਦੇਵਦਾਸੂ’  – ਜਿਸ ਨੂੰ ਆਲੋਚਕਾਂ ਨੇ ਬਹੁਤ ਜ਼ਿਆਦਾ ਪਸੰਦ ਕੀਤਾ ਸੀ ਤੇ ਜਿਸ ਵਿੱਚ ਅੱਕੀਨੇਨੀ ਨਾਗੇਸ਼ਵਰਾ ਰਾਓ, ਸਵਿੱਤਰੀ ਤੇ ਲਲਿਤਾ ਜਿਹੇ ਸਿਤਾਰਿਆਂ ਨੇ ਪ੍ਰਮੁੱਖ ਕੇਂਦਰੀ ਭੂਮਿਕਾਵਾਂ ਨਿਭਾਈਆਂ ਸਨ ਤੇ ਅਜਿਹੀਆਂ ਹੋਰ ਬਹੁਤ ਸਾਰੀਆਂ ਫ਼ਿਲਮਾਂ ਦੀਆਂ ਕੱਚ ਦੀਆਂ ਸਲਾਈਡਾਂ ਮਿਲੀਆਂ ਹਨ। ਕੱਚ ਦੀਆਂ ਇਹ ਸਾਰੀਆਂ ਸਲਾਈਡਾਂ ਬਲੈਕ ਐਂਡ ਵ੍ਹਾਈਟ ਹਨ ਤੇ ਇਹ 1939 ਤੋਂ ਲੈ ਕੇ 1955 ਤੱਕ ਦੀਆਂ 70 ਤੇਲਗੂ ਫ਼ਿਲਮਾਂ ਨਾਲ ਸਬੰਧਿਤ ਹਨ।
ਪਿਛਲੇ ਵਰ੍ਹੇ ਵੀ NFAI ਨੇ ਕੱਚ ਦੀਆਂ ਲਗਭਗ 400 ਸਲਾਈਡਾਂ ਹਾਸਲ ਕੀਤੀਆਂ ਸਨ। ਇਸ ਵੇਲੇ NFAI ਦੇ ਸੰਗ੍ਰਹਿ ਵਿੱਚ ਹਿੰਦੀ, ਗੁਜਰਾਤ ਤੇ ਤੇਲਗੂ ਫ਼ਿਲਮਾਂ ਦੀਆਂ ਕੱਚ ਦੀਆਂ ਅਜਿਹੀਆਂ 2,000 ਤੋਂ ਵੱਧ ਸਲਾਈਡਾਂ ਮੌਜੂਦ ਹਨ।
ਮੰਤਰੀ ਮੰਡਲ
ਮੰਤਰੀ ਮੰਡਲ ਨੇ ਰੇਲਵੇ ਬਾਰੇ ਜਰਮਨੀ ਨਾਲ ਸਮਝੌਤੇ ਨੂੰ ਪ੍ਰਵਾਨਗੀ ਦਿੱਤੀ
ਪ੍ਰਧਾਨ ਮੰਤਰੀ ਨਰੇਂਦਰ ਮੋਦੀ ਦੀ ਪ੍ਰਧਾਨਗੀ ਹੇਠ ਕੇਂਦਰੀ ਮੰਤਰੀ ਮੰਡਲ ਨੂੰ ਰੇਲਵੇ ਦੇ ਖੇਤਰ ਵਿੱਚ ਰਣਨੀਤਕ ਪ੍ਰੋਜੈਕਟਾਂ ਬਾਰੇ ਸਹਿਯੋਗ ਨਾਲ ਸਬੰਧਿਤ ਭਾਰਤ ਅਤੇ ਜਰਮਨੀ ਦਰਮਿਆਨ ਸੰਯੁਕਤ ਇਰਾਦਾ ਐਲਾਨ ਜੁਆਇੰਟ ਡੈਕਲਾਰੇਸ਼ਨ ਆਵ੍ ਇੰਟੈਂਟ  ‘ਤੇ ਪਿਛਲੇ ਮਹੀਨੇ ਦਸਤਖ਼ਤ ਹੋਏ ਸਨ।
ਲਾਭ
ਜਰਮਨੀ ਫੈਡਰਲ ਗਣਰਾਜ ਦੇ ਆਰਥਿਕ ਮਾਮਲੇ ਅਤੇ ਊਰਜਾ ਮੰਤਰਾਲੇ ਨਾਲ ਸੰਯੁਕਤ ਇਰਾਦਾ ਐਲਾਨ ਜੁਆਇੰਟ ਡੈਕਲਾਰੇਸ਼ਨ ਆਵ੍ ਇੰਟੈਂਟ  ਭਾਰਤੀ ਰੇਲ ਨੂੰ ਰੇਲਵੇ ਦੇ ਖੇਤਰ ਵਿੱਚ ਨਵੀਨਤਮ ਵਿਕਾਸ ਅਤੇ ਗਿਆਨ ਸਾਂਝੇ ਕਰਨ ਦਾ ਮੰਚ ਉਪਲੱਬਧ ਕਰਵਾਏਗਾ। ਸੰਯੁਕਤ ਇਰਾਦਾ ਐਲਾਨ ਜੁਆਇੰਟ ਡੈਕਲਾਰੇਸ਼ਨ ਆਵ੍ ਇੰਟੈਂਟ  ਸੂਚਨਾ ਦੇ ਅਦਾਨ-ਪ੍ਰਦਾਨ, ਮਾਹਿਰਾਂ ਦੀਆਂ ਬੈਠਕਾਂ, ਸੈਮੀਨਾਰ, ਤਕਨੀਕੀ ਦੌਰਿਆਂ ਅਤੇ ਸੰਯੁਕਤ ਸਹਿਮਤੀ ਦੇ ਸਹਿਯੋਗੀ ਪ੍ਰੋਜੈਕਟਾਂ ਦੇ ਲਾਗੂਕਰਨ ਦੀ ਸੁਵਿਧਾ ਪ੍ਰਦਾਨ ਕਰੇਗਾ।
ਕਿਰਤ ਤੇ ਰੋਜ਼ਗਾਰ ਮੰਤਰਾਲਾ
ਪੱਤਰਕਾਰਾਂ ਦੇ ਕੰਮ ਕਰਨ ਦੀਆਂ ਸਥਿਤੀਆਂ
ਵਰਕਿੰਗ ਜਨਰਲਿਸਟ ਅਤੇ ਹੋਰ ਸਮਾਚਾਰ ਪੱਤਰ ਮੁਲਾਜ਼ਮ  ਅਤੇ ਮਿਸਲੇਨੀਅਸ ਪ੍ਰੋਵੀਜ਼ਨਜ਼ ਐਕਟ, 1955 ਇੰਟਰ-ਐਲੀਆ ਦੇ ਘੇਰੇ ਅੰਦਰ ਆਉਂਦੇ ਵਰਕਿੰਗ ਪੱਤਰਕਾਰ ਅਤੇ ਗੈਰ ਪੱਤਰਕਾਰ ਸਮਾਚਾਰ ਮੁਲਾਜ਼ਮਾਂ ਅਧੀਨ ਰੋਜ਼ਗਾਰ ਅਤੇ ਰੈਗੂਲੇਸ਼ਨ ਦੀਆਂ ਸੇਵਾ ਸ਼ਰਤਾਂ ਦੀਆਂ ਸਥਿਤੀਆਂ ਨੂੰ ਕਵਰ ਕਰਨ ਵਾਲੀਆਂ ਵਿਵਸਥਾਵਾਂ । ਵਰਕਿੰਗ ਪੱਤਰਕਾਰਾਂ ਅਤੇ ਹੋਰ ਅਖਬਾਰਾਂ ਦੇ ਪੱਤਰਕਾਰ ਮੁਲਾਜ਼ਮਾਂ  ਅਤੇ ਮਿਸਲੇਨੀਅਸ ਪ੍ਰੋਵੀਜ਼ਨਜ਼ ਐਕਟ, ਇਕ ਵੇਤਨ ਬੋਰਡ ਦੇ ਗਠਨ ਸਮੇਤ ਕੰਮ ਦੇ ਘੰਟਿਆਂ, ਛੁੱਟੀਆਂ ਦਾ ਨਿਰਧਾਰਨ ਅਤੇ ਤਨਖਾਹਾਂ ਦੀਆਂ ਦਰਾਂ ਵਿਚ ਸੋਧ ਦੇ ਮੁੱਦਿਆਂ ਨੂੰ ਹੱਲ ਕਰਦਾ ਹੈ।
ਕਰਮਚਾਰੀ ਭਵਿੱਖਨਿਧੀ ਅਤੇ ਮਿਸਲੇਨਿਅਸ ਪ੍ਰੋਵੀਜ਼ਨ ਐਕਟ, 1952 31.12.1956 ਤੋਂ ਸਮੂਹ ਸਮਾਚਾਰ ਪੱਤਰ ਸੰਸਥਾਵਾਂ ਤੇ ਲਾਗੂ ਹੈ ਅਤੇ ਦਸੰਬਰ, 2007 ਤੋਂ ਤੁਰੰਤ ਪ੍ਰਭਾਵ ਨਾਲ ਨਿੱਜੀ ਖੇਤਰ ਵਿਚ ਇਲੈਕਟ੍ਰਾਨਿਕ ਮੀਡੀਆ ਕੰਪਨੀਆਂ ਤੱਕ ਵਧਾਇਆ ਗਿਆ ਹੈ, ਅਧੀਨ ਅਧਿਕਾਰਤ ਸਕੀਮਾਂ ਦੇ ਸਮਾਜਿਕ ਸੁਰੱਖਿਆ ਲਾਭ ਲੈਣ ਦੇ ਯੋਗ ਹਨ।
ਪ੍ਰਿੰਟ ਅਤੇ ਇਲੈਕਟ੍ਰਾਨਿਕ ਮੀਡੀਆ ਦੇ ਵਿਅਕਤੀ ਅਤੇ ਪੱਤਰਕਾਰ ਜੋ ਈਐਸਆਈ ਐਕਟ, 1948 ਅਧੀਨ ਇਕਾਈਆਂ / ਸੰਸਥਾਵਾਂ ਵਿਚ ਮੁਲਾਜ਼ਮ ਹਨ ਅਤੇ ਹਰ ਮਹੀਨੇ 21,000 ਰੁਪਏ ਤੱਕ ਤਨਖਾਹ ਪ੍ਰਾਪਤ ਕਰਦੇ ਹਨ, ਉਹ ਇਹ ਲਾਭ ਪ੍ਰਾਪਤ ਕਰਨ ਦੇ ਯੋਗ ਹਨ।
ਸੂਚਨਾ ਅਤੇ ਪ੍ਰਸਾਰਣ ਮੰਤਰਾਲਾ ਨੇ ਬਹੁਤ ਜ਼ਿਆਦਾ ਤੰਗੀ ਹੋਣ ਜਾਂ ਪੱਤਰਕਾਰਾਂ ਦੀ ਮੌਤ ਹੋਣ ਤੇ ਤਤਕਾਲ ਆਧਾਰ ਤੇ ਇਕੋ ਵਾਰ ਐਕਸ-ਗ੍ਰੇਸ਼ੀਆ ਰਾਹਤ ਦੇਣ ਲਈ "ਜਰਨਲਿਸਟ ਵੈਲਫੇਅਰ ਸਕੀਮ" ਲਾਗੂ ਕੀਤੀ ਹੈ ਅਤੇ ਇਸ ਦੇ ਨਾਲ ਹੀ ਸਥਾਈ ਤੌਰ ਤੇ ਅਪਾਹਜ ਹੋਣ ਤੇ, ਵੱਡੀਆਂ ਬੀਮਾਰੀਆਂ ਹੋਣ ਜਾਂ ਸੜਕ ਦੁਰਘਟਨਾ ਵਿਚ ਗੰਭੀਰ ਸੱਟਾਂ ਲੱਗਣ ਕਾਰਣ ਹਸਪਤਾਲ ਜਾਣ ਦੀ ਲੋੜ ਪੈਣ ਤੇ ਸਹਾਇਤਾ ਦੇਣ ਦੀ ਯੋਜਨਾ ਹੈ।
ਵੇਤਨ ਬੋਰਡ ਦੀਆਂ ਸਿਫਾਰਸ਼ਾਂ ਨੂੰ ਲਾਗੂ ਕਰਨ ਦੀ ਮੁਢਲੀ ਜ਼ਿੰਮੇਵਾਰੀ ਰਾਜ /ਕੇਂਦਰ ਸ਼ਾਸਿਤ ਸਰਕਾਰਾਂ ਦੀ ਹੈ। ਰਾਜ /ਕੇਂਦਰ ਸ਼ਾਸਿਤ ਸਰਕਾਰਾਂ ਦੀ ਜ਼ਿੰਮੇਵਾਰੀ ਵਿਚ ਸਪੈਸ਼ਲ ਸੈਲਾਂ ਦੀ ਸਿਰਜਣਾ, ਵੇਤਨ ਬੋਰਡ ਦੀਆਂ ਸਿਫਾਰਸ਼ਾਂ ਨੂੰ ਲਾਗੂ ਕਰਨ ਦੀ ਪ੍ਰਗਤੀ ਦੀ ਨਿਗਰਾਨੀ, ਮੰਤਰਾਲਾ ਵਲੋਂ ਤਿਮਾਹੀ ਪ੍ਰਗਤੀ ਰਿਪੋਰਟ ਭੇਜਣ ਅਤੇ ਰਾਜ ਦੀ ਲੇਬਰ ਐਨਫੋਰਸਮੈਂਟ ਮਸ਼ੀਨਰੀ ਨੂੰ ਤੇਜ਼ ਕਰਨਾ ਸ਼ਾਮਿਲ ਹੈ ਤਾਕਿ ਵੇਤਨ ਬੋਰਡ ਦੀਆਂ ਸਿਫਾਰਸ਼ਾਂ ਨੂੰ ਤੇਜ਼ੀ ਅਤੇ ਚੰਗੇ ਢੰਗ ਨਾਲ ਲਾਗੂ ਕੀਤਾ ਜਾ ਸਕੇ। ਮੰਤਰਾਲਾ ਕੋਲ ਰਾਜਾਂ/ ਕੇਂਦਰ ਸ਼ਾਸਿਤ ਪ੍ਰਦੇਸ਼ਾਂ ਵਿਚ ਵੇਤਨ ਬੋਰਡ ਦੀਆਂ ਸਿਫਾਰਸ਼ਾਂ ਦੇ ਲਾਗੂ ਕਰਨ ਦੇ ਕੰਮ ਨੂੰ ਵੇਖਣ ਲਈ ਇਕ ਕੇਂਦਰੀ ਪੱਧਰ ਦੀ ਨਿਗਰਾਨੀ ਕਮੇਟੀ ਵੀ ਹੈ।
ਇਹ ਜਾਣਕਾਰੀ ਕਿਰਤ ਅਤੇ ਰੋਜ਼ਗਾਰ ਰਾਜ ਮੰਤਰੀ  ਸ਼੍ਰੀ ਸੰਤੋਸ਼ ਕੁਮਾਰ ਗੰਗਵਾਰ ਨੇ ਇਕ ਲਿਖਤੀ ਜਵਾਬ ਵਿਚ ਅੱਜ ਰਾਜ ਸਭਾ ਵਿਚ ਦਿੱਤੀ।
--------------------------------------
ਐਮਐਸ /ਜੇਕੇ
(Visitor Counter : 66
ਬਿਜਲੀ ਮੰਤਰਾਲਾ
ਰਾਜਸਥਾਨ ਸੌਰ ਊਰਜਾ ਖੇਤਰ ਲਈ ਸੰਚਾਰ ਪ੍ਰਣਾਲੀ ਦੀ ਸ਼ੁਰੂਆਤ
ਰਾਜਸਥਾਨ ਵਿੱਚ ਸਭ ਤੋਂ ਵੱਡੀ ਅੰਤਰਰਾਸ਼ਟਰੀ ਟੀਬੀਸੀਬੀ ਪ੍ਰੋਜੈਕਟਾਂ ਵਿੱਚੋਂ ਇੱਕ ਦੀ ਸਥਾਪਨਾ
ਪਾਵਰਗ੍ਰਿਡ ਖੇਤੜੀ ਟ੍ਰਾਂਸਮਿਸ਼ਨ ਸਿਸਟਮ ਲਿਮਿਟੇਡ  ਦੁਆਰਾ ਸ਼ੁਰੂ ਕੀਤੀ ਗਈ
ਪਾਵਰ ਗ੍ਰਿਡ ਕਾਰਪੋਰੇਸ਼ਨ ਆਵ੍ ਇੰਡੀਆ ਲਿਮਿਟੇਡ  ਦੀ ਪੂਰੀ ਮਲਕੀਅਤ ਸਹਾਇਕ ਕੰਪਨੀ-ਪਾਵਰਗ੍ਰਿਡ ਖੇਤੜੀ ਟ੍ਰਾਂਸਮਿਸ਼ਨ ਸਿਸਟਮ ਲਿਮਿਟੇਡ  ਨੇ 4 ਅਕਤੂਬਰ, 2021 ਨੂੰ ਰਾਜਸਥਾਨ ਸੌਰ ਊਰਜਾ ਖੇਤਰ  ਪਾਰਟ-ਸੀ ਨਾਲ ਜੁੜੀ ਸੰਚਾਰ ਪ੍ਰਣਾਲੀ ਨੂੰ ਚਾਲੂ ਕੀਤਾ ਹੈ। ਇਹ ਰਾਜਸਥਾਨ ਰਾਜ ਵਿੱਚ ਸਥਾਪਿਤ ਸਭ ਤੋਂ ਵੱਡੀ ਅੰਤਰਰਾਸ਼ਟਰੀ ਟੈਰਿਫ ਅਧਾਰਿਤ ਮੁਕਾਬਲੇ ਬੋਲੀ  ਵਾਲੇ ਪ੍ਰੋਜੈਕਟਾਂ ਵਿੱਚ ਸ਼ਾਮਿਲ ਹੈ।
ਸੰਚਾਰ ਪ੍ਰੋਜੈਕਟ ਵਿੱਚ ਖੇਤਰੀ  ਵਿੱਚ ਇੱਕ ਨਵਾਂ 765 ਕੇਵੀ ਸਬ-ਸਟੇਸ਼ਨ ਸ਼ਾਮਿਲ ਹੈ ਅਤੇ 765 ਕੇਵੀ ਡਬਲ ਸਰਕਿਟ ਟ੍ਰਾਂਸਮਿਸ਼ਨ ਲਾਈਨ ਦੇ ਰਾਹੀਂ ਦੇਸ਼ ਦੀ ਰਾਜਧਾਨੀ ਝਟਿਕਾਰਾ  ਨਾਲ ਜੁੜਨ ਦੇ ਨਾਲ-ਨਾਲ 400 ਕੇਵੀ ਡਬਲ ਸਰਕਿਟ ਟ੍ਰਾਂਸਮਿਸ਼ਨ ਲਾਈਨ ਦੇ ਰਾਹੀਂ ਸੀਕਰ  ਨੂੰ ਵੀ ਜੋੜਦਾ ਹੈ।
ਪੀਕੇਟੀਐੱਸਐੱਲ ਪ੍ਰਣਾਲੀ ਦੇ ਚਾਲੂ ਹੋਣ ਨਾਲ ਰਾਜਸਥਾਨ ਨਾਲ ਦੇਸ਼ ਦੇ ਵੱਖ-ਵੱਖ ਹਿੱਸਿਆਂ ਵਿੱਚ ਅਕਸ਼ੈ ਊਰਜਾ ਦੇ ਤਬਾਦਲਾ ਦੀ ਸੁਵਿਧਾ ਹੋਵੇਗੀ। ਇਹ ਉਦਯੋਗਾਂ,ਘਰਾਂ ਅਤੇ ਕਾਰੋਬਾਰ ਨੂੰ ਲਾਭ ਪਹੁੰਚਾਏਗਾ ਜਿਸ ਵਿੱਚ ਰਾਜਸਥਾਨ ਸਹਿਤ ਦੇਸ਼ ਦੇ ਅਰਥਿਕ ਵਿਕਾਸ ਨੂੰ ਸਮੁੱਚੇ ਤੌਰ ‘ਤੇ ਹੁਲਾਰਾ ਮਿਲੇਗਾ। ਇਹ 2030 ਤੱਕ 450 ਗੀਗਾਵਾਟ ਅਕਸ਼ੈ ਊਰਜਾ ਦਾ ਟੀਚਾ ਪ੍ਰਾਪਤ ਕਰਨ ਦੇ ਭਾਰਤ ਸਰਕਾਰ ਦੇ ਸੁਪਨੇ ਦੇ ਅਨੁਰੂਪ, ਨਵਿਆਉਣਯੋਗ ਊਰਜਾ ਦਾ ਲਾਭ ਪ੍ਰਾਪਤ ਕਰਨ ਲਈ ਸੰਚਾਰ ਬੁਨਿਆਦੀ ਢਾਂਚੇ ਨੂੰ ਵਧਾਏਗਾ, ਜਿਸ ਨਾਲ ਜੈਵਿਕ ਈਂਧਨ ‘ਤੇ ਨਿਰਭਰਤਾ ਘੱਟ ਹੋਵੇਗੀ।
ਇਸ ਮਹੱਤਵਪੂਰਨ ਸੰਚਾਰ ਪ੍ਰੋਜੈਕਟਾਂ ਨੂੰ ਚਾਲੂ ਕਰਨ ਨਾਲ ਜੀਵਨ ਅਧਿਕ ਆਸਾਨ ਹੋਵੇਗਾ ਅਤੇ ਨਾਲ ਹੀ ਦੇਸ਼ ਭਰ ਵਿੱਚ ਗੁਣਵੱਤਾਪੂਰਨ ਅਤੇ ਵਿਸ਼ਵਾਸ ਹਰਿਤ ਊਰਜਾ ਦੀ ਸਪਲਾਈ ਦੇ ਰਾਹੀਂ ਬੁਨਿਆਦੀ ਢਾਂਚੇ ਦੇ ਵਿਕਾਸ ਦੀ ਗਤੀਵਿਧੀਆਂ ਨੂੰ ਬਲ ਮਿਲੇਗਾ।
ਪਾਵਰਗ੍ਰਿਡ ਵਿੱਚ ਵਰਤਮਾਨ ਵਿੱਚ 263 ਸਬ-ਸਟੇਸ਼ਨ ਹਨ, ਜਿਸ ਵਿੱਚ 1,72,000 ਸੀਕੇਐੱਮ ਅਤੇ 4,47,000 ਐੱਮਵੀਏ ਤੋਂ ਅਧਿਕ ਟ੍ਰਾਂਸਫਰਮੇਸ਼ਨ ਦੀ ਸਮਰੱਥਾ ਹੈ। ਨਵੀਨਤਮ ਤਕਨੀਕੀ ਉਪਕਰਣਾਂ ਅਤੇ ਤਕਨੀਕਾਂ ਨੂੰ ਅਪਣਾਉਣ, ਸਵੈਚਾਲਕ ਅਤੇ ਡਿਜੀਟਲ ਸਮਾਧਾਨਾਂ ਦੇ ਉਨੰਤ ਉਪਯੋਗ ਦੇ ਨਾਲ, ਪਾਵਰਗ੍ਰਿਡ ਔਸਤ ਟ੍ਰਾਂਸਮਿਸ਼ਨ ਸਿਸਟਮ ਦੀ ਉਪਲੱਬਧਤਾ ਨੂੰ 99% ਤੋਂ ਅਧਿਕ ਬਣਾਏ ਰੱਖਣ ਵਿੱਚ ਸਮਰੱਥ ਰਿਹਾ ਹੈ।
ਕੋਲਾ ਮੰਤਰਾਲਾ
ਦੂਜੇ ਦਿਨ ਦੀ ਵਪਾਰਕ ਕੋਲਾ , ਖਾਣ ਨਿਲਾਮੀ / ਸਰਗਰਮੀ ਜਾਰੀ
- ਚਾਰ ਕੋਲਾ ਖਾਣਾਂ  ਲਈ ਦੂਜੇ ਦਿਨ ਵਪਾਰਕ ਕੋਲਾ ਖਾਣ ਨਿਲਾਮੀ ਰੱਖੀ ਗਈ ।
2. ਖਾਣਾਂ ਦਾ ਕੁੱਲ ਭੂਮੀ ਹੇਠ ਰਿਜ਼ਰਵ 1,085 ਮੀਟ੍ਰਿਕ ਟਨ ਜੋ ਕੁੱਲ ਪੀ ਆਰ ਸੀ ਨਾਲ 9 ਐੱਮ ਟੀ ਪੀ ਏ ਬਣਦਾ ਹੈ , ਲਈ ਨਿਲਾਮੀ ਰੱਖੀ ਗਈ ਹੈ ।
3. ਈ—ਨਿਲਾਮੀ ਦੌਰਾਨ ਨਿਲਾਮੀ ਦੇਣ ਵਾਲਿਆਂ ਵਿੱਚ ਸਖ਼ਤ ਮੁਕਾਬਲਾ ਦੇਖਿਆ ਗਿਆ ਅਤੇ ਸਾਰੀਆਂ ਖਾਣਾਂ ਨੇ ਰਾਖਵੀਂ ਕੀਮਤ ਤੋਂ ਉੱਪਰ ਚੰਗੀਆਂ ਰਕਮਾਂ ਆਕਰਸਿ਼ਤ ਕੀਤੀਆਂ ਹਨ ।
ਦੂਜੇ ਦਿਨ ਦੇ ਨਤੀਜੇ ਹੇਠ ਲਿਖੇ ਅਨੁਸਾਰ ਹਨ ।
|
|
S. No.
|
|
Name of the Mine
|
|
State
|
|
PRC 
|
|
Geological Reserves 
|
|
Preferred Bidder
|
|
Floor Price 
|
|
Final Offer 
|
|
Annual Revenue Generated based on PRC of mine 
|
|
1
|
|
Bandha
|
|
Madhya Pradesh
|
|
5.00
|
|
441.50
|
|
EMIL MINES AND MINERAL RESOURCES LIMITED/148771
|
|
4
|
|
21.00
|
|
799.82
|
|
2
|
|
Brahmadiha
|
|
Jharkhand
|
|
0.15
|
|
5.00
|
|
THE ANDHRA PRADESH MINERAL DEVELOPMENT CORPORATION LTD/75892
|
|
4
|
|
41.75
|
|
114.81
|
|
3
|
|
Dhirauli
|
|
Madhya Pradesh
|
|
3.00
|
|
586.39
|
|
STRATATECH MINERAL RESOURCES PRIVATE LIMITED/147828
|
|
4
|
|
12.50
|
|
398.27
|
|
4
|
|
Sahapur West
|
|
Madhya Pradesh
|
|
0.60
|
|
52.68
|
|
SARDA ENERGY AND MINERALS
LIMITED/64896
|
|
4
|
|
26.00
|
|
103.83
(ਆਰ ਜੇ / ਐੱਨ ਜੀ
ਰੱਖਿਆ ਮੰਤਰਾਲਾ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ ਮੌਜੂਦਾ ਕੋਵਿਡ -19 ਸੰਕਟ ਦੇ ਟਾਕਰੇ ਲਈ ਰੱਖਿਆ ਮੰਤਰਾਲੇ ਅਤੇ ਹਥਿਆਰਬੰਦ ਬਲਾਂ ਦੇ ਯਤਨਾਂ ਦੀ ਸਮੀਖਿਆ ਲਈ ਦੂਜੀ ਮੀਟਿੰਗ ਕੀਤੀ;
ਸਿਵਲ ਪ੍ਰਸ਼ਾਸਨ ਨੂੰ ਹਰ ਸੰਭਵ ਸਹਾਇਤਾ ਦੇਣ ਲਈ ਨਿਰਦੇਸ਼ ਦਿੱਤੇ
ਰਕਸ਼ਾ ਮੰਤਰੀ ਸ਼੍ਰੀ ਰਾਜਨਾਥ ਸਿੰਘ ਨੇ 24 ਅਪ੍ਰੈਲ, 2021 ਨੂੰ ਵੀਡੀਓ ਕਾਨਫਰੰਸਿੰਗ ਰਾਹੀਂ ਮੌਜੂਦਾ ਕੋਵਿਡ -19 ਸੰਕਟ ਨਾਲ ਲੜਨ ਲਈ ਰੱਖਿਆ ਮੰਤਰਾਲੇ ਅਤੇ ਤਿੰਨ ਸੇਵਾਵਾਂ ਦੇ ਯਤਨਾਂ ਦਾ ਜਾਇਜ਼ਾ ਲਿਆ। ਮੀਟਿੰਗ ਵਿੱਚ ਚੀਫ ਆਫ਼ ਡਿਫੈਂਸ ਸਟਾਫ਼ ਜਨਰਲ ਬਿਪਿਨ ਰਾਵਤ, ਨੌ ਸੈਨਾ ਮੁਖੀ ਐਡਮਿਰਲ ਕਰਮਬੀਰ ਸਿੰਘ, ਫੌਜ ਮੁਖੀ ਜਨਰਲ ਐਮ ਐਮ ਨਰਵਣੇ, ਰੱਖਿਆ ਸਕੱਤਰ ਡਾ ਅਜੈ ਕੁਮਾਰ, ਸਕੱਤਰ  ਸ੍ਰੀ ਰਾਜ ਕੁਮਾਰ, ਸੁਰੱਖਿਆ ਵਿਭਾਗ ਦੇ ਸੱਕਤਰ ਅਤੇ ਖੋਜ ਅਤੇ ਵਿਕਾਸ ਸੰਗਠਨ  ਦੇ ਡਾ. ਜੀ ਸਤੀਸ਼ ਰੈਡੀ, ਏਅਰ ਸਟਾਫ ਦੇ ਡਿਪਟੀ ਚੀਫ਼ ਏਅਰ ਮਾਰਸ਼ਲ ਸੰਦੀਪ ਸਿੰਘ ਅਤੇ ਡਾਇਰੈਕਟਰ ਜਨਰਲ ਆਰਮਡ ਫੋਰਸਿਜ਼ ਮੈਡੀਕਲ ਸਰਵਿਸਿਜ਼  ਸਰਜਨ ਵਾਈਸ ਐਡਮਿਰਲ ਰਜਤ ਦੱਤਾ ਸ਼ਾਮਲ ਹੋਏ।
ਸ੍ਰੀ ਰਾਜਨਾਥ ਸਿੰਘ ਨੇ ਹਥਿਆਰਬੰਦ ਸੈਨਾਵਾਂ ਅਤੇ ਰੱਖਿਆ ਮੰਤਰਾਲੇ ਦੇ ਹੋਰ ਕਈ ਅਦਾਰਿਆਂ ਨੂੰ ਹਦਾਇਤ ਕੀਤੀ ਕਿ ਉਹ ਮੌਜੂਦਾ ਸਥਿਤੀ ਨੂੰ ਸੰਭਾਲਣ ਲਈ ਸਿਵਲ ਪ੍ਰਸ਼ਾਸਨ ਨੂੰ ਹਰ ਸੰਭਵ ਸਹਾਇਤਾ ਦੇਣ। ਉਨ੍ਹਾਂ ਕਿਹਾ, ਇਸ ਸੰਕਟ ਦੇ ਸਮੇਂ ਵਿੱਚ ਲੋਕ ਹਥਿਆਰਬੰਦ ਸੈਨਾਵਾਂ ਵੱਲ ਦੇਖਦੇ ਹਨ ਕਿਉਂਕਿ ਉਨ੍ਹਾਂ ਨੂੰ ਇਸ ਵਿੱਚ ਵੱਡੀ ਉਮੀਦ ਅਤੇ ਭਰੋਸਾ ਨਜ਼ਰ ਆਉਂਦਾ ਹੈ।
ਰਕਸ਼ਾ ਮੰਤਰੀ ਨੇ ਵਿਦੇਸ਼ੀ ਅਤੇ ਦੇਸ਼ ਦੇ ਅੰਦਰ ਆਕਸੀਜਨ ਟੈਂਕਰਾਂ ਅਤੇ ਪਲਾਂਟਾਂ ਨੂੰ ਲਿਜਾਣ ਵਿੱਚ ਭਾਰਤੀ ਹਵਾਈ ਸੈਨਾ  ਵੱਲੋਂ ਦਿੱਤੀ ਜਾ ਰਹੀ ਸਹਾਇਤਾ ‘ਤੇ ਨਜ਼ਰਸਾਨੀ ਕੀਤੀ ਅਤੇ ਤਸੱਲੀ ਪ੍ਰਗਟਾਈ। ਉਨ੍ਹਾਂ ਨੂੰ ਦੱਸਿਆ ਕਿ ਇੱਕ ਸੀ -17 ਆਈਏਐਫ ਟਰਾਂਸਪੋਰਟ ਜਹਾਜ਼ 24 ਅਪ੍ਰੈਲ 2021 ਦੀ ਸਵੇਰ ਨੂੰ ਸਿੰਗਾਪੁਰ ਲਈ ਰਵਾਨਾ ਹੋਇਆ ਅਤੇ ਸ਼ਾਮ ਨੂੰ ਕ੍ਰੇਓਜੈਨਿਕ ਆਕਸੀਜਨ ਟੈਂਕਾਂ ਦੇ ਚਾਰ ਕੰਟੇਨਰਾਂ ਨਾਲ ਵਾਪਸ ਪਰਤੇਗਾ। ਉਨ੍ਹਾਂ ਨੂੰ ਇਹ ਵੀ ਦੱਸਿਆ ਗਿਆ ਕਿ ਇੱਕ ਸੀ -17 ਜਹਾਜ਼ ਨੇ ਦੋ ਖਾਲੀ ਕੰਟੇਨਰ ਟਰੱਕਾਂ ਨੂੰ ਤਰਲ ਆਕਸੀਜਨ ਲਈ ਪੁਣੇ ਤੋਂ ਜਾਮਨਗਰ ਲਿਆਂਦਾ ਅਤੇ ਦੂਸਰੇ ਨੇ ਦੋ ਖਾਲੀ ਆਕਸੀਜਨ ਕੰਟੇਨਰ ਨੂੰ ਜੋਧਪੁਰ ਤੋਂ ਜਾਮਨਗਰ ਲਿਆਂਦਾ। ਇੱਕ ਚਿਨੂਕ ਨੇ ਜੰਮੂ ਤੋਂ ਲੇਹ ਤੱਕ ਕੋਵਿਡ ਟੈਸਟ ਕਰਨ ਲਈ ਡਾਕਟਰੀ ਉਪਕਰਣਾਂ ਨੂੰ ਟਰਾਂਸਪੋਰਟ ਕੀਤਾ। ਰਕਸ਼ਾ ਮੰਤਰੀ ਨੂੰ ਦੱਸਿਆ ਗਿਆ ਕਿ ਆਕਸੀਜਨ ਟੈਂਕਰਾਂ ਨੂੰ ਅੱਗੇ ਲਿਜਾਣ ਵਿੱਚ ਕਿਸੇ ਸਹਾਇਤਾ ਲਈ ਭਾਰਤੀ ਨੌ ਸੈਨਾ ਦੇ ਜਹਾਜ਼ਾਂ ਨੂੰ ਤਿਆਰੀ ਵਿੱਚ ਰੱਖਿਆ ਗਿਆ ਹੈ।
ਡੀਆਰਡੀਓ ਦੇ ਚੇਅਰਮੈਨ ਨੇ ਦੱਸਿਆ ਕਿ 24 ਅਪ੍ਰੈਲ 2021 ਦੀ ਸ਼ਾਮ ਤੱਕ ਨਵੀਂ ਦਿੱਲੀ ਦੇ ਸਰਦਾਰ ਵੱਲਭਭਾਈ ਪਟੇਲ ਕੋਵਿਡ ਹਸਪਤਾਲ ਵਿੱਚ 250 ਹੋਰ ਬੈੱਡ ਚਾਲੂ ਕੀਤੇ ਜਾਣਗੇ ਅਤੇ ਕੁੱਲ ਬੈੱਡਾਂ ਦੀ ਗਿਣਤੀ 500 ਹੋ ਜਾਵੇਗੀ। ਗੁਜਰਾਤ ਵਿੱਚ, ਡੀਆਰਡੀਓ ਨੇ ਇੱਕ ਹਜ਼ਾਰ- ਬੈੱਡ ਦੇ ਹਸਪਤਾਲ ਦੀ ਸਥਾਪਤੀ ਨੂੰ ਮੁਕੰਮਲ ਕੀਤਾ ਹੈ। ਉਨ੍ਹਾਂ ਨੇ ਰਕਸ਼ਾ ਮੰਤਰੀ ਨੂੰ ਦੱਸਿਆ ਕਿ ਲਖਨਊ ਵਿੱਚ ਇੱਕ ਕੋਵਿਡ ਸਹੂਲਤ ਸਥਾਪਤ ਕਰਨ ਦਾ ਕੰਮ ਜ਼ੋਰਾਂ 'ਤੇ ਹੈ, ਜੋ ਅਗਲੇ 5-6 ਦਿਨਾਂ ਵਿੱਚ ਚਾਲੂ ਹੋ ਜਾਵੇਗੀ। ਇਹ ਹਸਪਤਾਲ ਏਐੱਫਐੱਮਐੱਸ ਦੁਆਰਾ ਤਾਲਮੇਲ ਅਤੇ ਸਥਾਨਕ ਰਾਜ ਸਰਕਾਰਾਂ ਦੀ ਸਹਾਇਤਾ ਨਾਲ ਚਲਾਏ ਜਾਣਗੇ।
ਮੰਤਰਾਲੇ ਦੇ ਸੀਨੀਅਰ ਅਧਿਕਾਰੀ ਇਸ ਸੰਬੰਧ ਵਿੱਚ ਲੋੜੀਂਦੇ ਤਾਲਮੇਲ ਲਈ ਰਾਜ ਸਰਕਾਰਾਂ ਦੇ ਅਧਿਕਾਰੀਆਂ ਨਾਲ ਨਿਰੰਤਰ ਸੰਪਰਕ ਵਿੱਚ ਹਨ। ਏਐੱਫਐੱਮਐੱਸ ਨੇ ਸਰੋਤਾਂ ਦੇ ਦਾਇਰੇ ਨੂੰ ਵਧਾਇਆ ਹੈ, ਸਥਾਨਕ ਡਾਕਟਰਾਂ ਅਤੇ ਸਿਹਤ ਪੇਸ਼ੇਵਰਾਂ ਦੀਆਂ ਸੇਵਾਵਾਂ ਵਾਰਾਣਸੀ ਵਿੱਚ 750 ਬੈੱਡਾਂ ਵਾਲੇ ਹਸਪਤਾਲ ਲਈ ਸ਼ਾਮਲ ਕੀਤੀਆਂ ਜਾ ਸਕਦੀਆਂ ਹਨ। ਸਿਹਤ ਪੇਸ਼ੇਵਰਾਂ ਦੀ ਕਾਰਜ ਸ਼ਕਤੀ ਨੂੰ ਵਧਾਉਣ ਲਈ, ਰਕਸ਼ਾ ਮੰਤਰੀ ਨੇ ਏਐੱਫਐੱਮਐੱਸ ਤੋਂ ਹਾਲ ਹੀ ਵਿਚ ਸੇਵਾ ਮੁਕਤ ਹੋਏ ਲੋਕਾਂ ਨੂੰ ਤਾਇਨਾਤ ਕਰਨ ਦੇ ਸੁਝਾਅ ਨੂੰ ਪ੍ਰਵਾਨਗੀ ਦਿੱਤੀ ਹੈ।
ਸ੍ਰੀ ਰਾਜਨਾਥ ਸਿੰਘ ਨੂੰ ਇਹ ਵੀ ਦੱਸਿਆ ਗਿਆ ਕਿ ਰੱਖਿਆ ਪੀਐਸਯੂ ਅਤੇ ਆਰਡੀਨੈਂਸ ਫੈਕਟਰੀ ਬੋਰਡ ਦੀਆਂ ਸਾਰੀਆਂ ਸਿਹਤ ਸਹੂਲਤਾਂ ਨੂੰ ਸਥਾਨਕ ਕੋਵਿਡ -19 ਪ੍ਰਭਾਵਿਤ ਵਸੋਂ ਨੂੰ ਸਿਹਤ ਸੇਵਾਵਾਂ ਪ੍ਰਦਾਨ ਕਰਨ ਦੀ ਆਗਿਆ ਦਿੱਤੀ ਗਈ ਹੈ। ਉਨ੍ਹਾਂ ਮੰਤਰਾਲੇ ਅਤੇ ਤਿੰਨਾਂ ਸੇਵਾਵਾਂ ਦੇ ਅਧਿਕਾਰੀਆਂ ਨੂੰ ਵੱਖ-ਵੱਖ ਪਹਿਲਕਦਮੀਆਂ ਦੀ ਪ੍ਰਗਤੀ ਉੱਤੇ ਨੇੜਿਓਂ ਨਜ਼ਰ ਰੱਖਣ ਲਈ ਨਿਰਦੇਸ਼ ਦਿੱਤੇ।
ਰਕਸ਼ਾ ਮੰਤਰੀ ਦੀ ਪ੍ਰਧਾਨਗੀ ਹੇਠਲੀ ਇਹ ਦੂਜੀ ਬੈਠਕ ਸੀ, ਜਿਸ ਵਿੱਚ ਕੋਵਿਡ -19 ਕੇਸਾਂ ਵਿੱਚ ਮੌਜੂਦਾ ਵਾਧੇ ਨਾਲ ਨਜਿੱਠਣ ਲਈ ਮੰਤਰਾਲੇ ਅਤੇ ਹਥਿਆਰਬੰਦ ਬਲਾਂ ਦੀ ਤਿਆਰੀ ਦੀ ਸਮੀਖਿਆ ਕੀਤੀ ਗਈ। ਪਹਿਲੀ ਮੀਟਿੰਗ 20 ਅਪ੍ਰੈਲ, 2021 ਨੂੰ ਵੀਡੀਓ ਕਾਨਫਰੰਸਿੰਗ ਦੁਆਰਾ ਕੀਤੀ ਗਈ ਸੀ।
ਯੁਵਾ ਮਾਮਲੇ ਤੇ ਖੇਡ ਮੰਤਰਾਲਾ
ਵਿਵਸਥਾ ਨਾਲ ਸੰਤੁਸ਼ਟ, ਪੋਸਟ ਲੌਕਡਾਊਨ ਪ੍ਰੈਕਟਿਸ ਲਈ ਵਾਪਸ ਆਉਣ ਦੇ ਬਾਅਦ ਮੋਮੈਟਮ ਦੀ ਭਾਲ ਕਰ ਰਹੇ ਭਾਰਤੀ ਤੀਰਅੰਦਾਜ਼
ਭਾਰਤ ਦੇ ਓਲੰਪਿਕ ਨੌਨਿਹਾਲਾਂ 'ਤੇ ਵਿਸ਼ੇਸ਼ ਜ਼ੋਰ ਦਿੰਦਿਆਂ ਕੋਰੋਨਾ ਵਾਇਰਸ ਕਾਰਨ ਲਗਾਏ ਗਏ ਲੌਕਡਾਊਨ ਕਰਕੇ ਬੰਦ ਰਹੀਆਂ ਖੇਡ ਸੁਵਿਧਾਵਾਂ ਦੇਸ਼ ਭਰ ਵਿੱਚ ਦੁਬਾਰਾ ਖੋਲ੍ਹ ਦਿੱਤੀਆਂ ਗਈਆਂ ਹਨ। ਭਾਰਤ ਦੇ ਪੁਰਸ਼ ਅਤੇ ਮਹਿਲਾ ਰਿਕਰਵ ਤੀਰਅੰਦਾਜ਼ ਪੁਣੇ ਦੇ ਆਰਮੀ ਸਪੋਰਟਸ ਇੰਸਟੀਟਿਊਟ ਵਿਖੇ ਟ੍ਰੇਨਿੰਗ ਲੈ ਰਹੇ ਹਨ। ਤੀਰਅੰਦਾਜ਼ੀ ਟੀਮ ਲਈ ਕੈਂਪ 25 ਅਗਸਤ ਨੂੰ ਸ਼ੁਰੂ ਹੋਇਆ ਸੀ ਅਤੇ ਤੀਰਅੰਦਾਜ਼ ਦੁਬਾਰਾ ਟ੍ਰੇਨਿੰਗ ਲਈ ਵਾਪਸ ਆ ਕੇ ਬਹੁਤ ਖੁਸ਼ ਹਨ।
ਇਸ ਸਾਲ ਦੇ ਆਰੰਭ ਵਿੱਚ ਅਰਜੁਨ ਪੁਰਸਕਾਰ ਨਾਲ ਸਨਮਾਨਿਤ ਹੋਏ ਅਤਾਨੂ ਦਾਸ ਨੇ ਕਿਹਾ, “ਟ੍ਰੇਨਿੰਗ ꞌਤੇ ਵਾਪਸ ਆਉਣ ਦੇ ਬਾਅਦ, ਪਹਿਲੇ ਦੋ ਦਿਨਾਂ ਲਈ ਇਹ ਮੁਸ਼ਕਿਲ ਸੀ ਕਿਉਂਕਿ ਲੌਕਡਾਊਨ ਤੋਂ ਪਹਿਲਾਂ ਮਾਰਚ ਵਿੱਚ ਅਸੀਂ ਬਹੁਤ ਜ਼ਬਰਦਸਤ ਟ੍ਰੇਨਿੰਗ ਲੈ ਰਹੇ ਸਾਂ। ਮੇਰੀ ਟ੍ਰੇਨਿੰਗ ਵਿੱਚ ਇਹ ਸਭ ਤੋਂ ਲੰਬਾ ਗੈਪ ਸੀ। ”
ਹਾਲ ਹੀ ਵਿੱਚ ਕੁਆਰੰਟੀਨ ਤੋਂ ਬਾਹਰ ਆ ਰਹੇ ਕੁਝ ਅਥਲੀਟਾਂ ਨਾਲ ਟ੍ਰੇਨਿੰਗ ਅਜੇ ਸ਼ੁਰੂਆਤੀ ਪੜਾਅ ਵਿੱਚ ਹੈ, ਕੋਚ ਮਾਝੀ ਸਾਵਾਇਯਾਨ ਨੇ ਕਿਹਾ ਕਿ ਫਿਲਹਾਲ ਜਨਰਲ ਫਿਟਨਸ ਵਧੇਰੇ ਜ਼ਰੂਰੀ ਹੈ, "ਖਿਡਾਰੀ ਹੌਲ਼ੀ-ਹੌਲ਼ੀ ਕੁਆਰੰਟੀਨ ਤੋਂ ਬਾਹਰ ਆ ਰਹੇ ਹਨ। ਅਸੀਂ ਤਾਕਤ ਅਤੇ ਸਹਿਣਸ਼ੀਲਤਾ 'ਤੇ ਜ਼ੋਰ ਦੇ ਕੇ ਜਨਰਲ ਫਿਟਨਸ 'ਤੇ ਕੰਮ ਕਰ ਰਹੇ ਹਾਂ। ਮਾਨਸਿਕ ਪਹਿਲੂ 'ਤੇ ਕੰਮ ਕਰਨ ਲਈ ਅਥਲੀਟ, ਯੋਗ ਅਤੇ ਮੈਡੀਟੇਸ਼ਨ ਕਰ ਰਹੇ ਹਨ।”
ਕੋਰੋਨਾ ਵਾਇਰਸ ਦੀ ਰੋਕਥਾਮ ਲਈ ਆਰਮੀ ਇੰਸਟੀਟਿਊਟ ਵਿਖੇ ਅਪਣਾਏ ਗਏ ਸੇਫ਼ਟੀ ਪ੍ਰੋਟੋਕਾਲ ਅਤੇ ਹੋਰ ਨਿਵਾਰਕ ਉਪਾਵਾਂ ਨਾਲ ਤੀਰਅੰਦਾਜ਼ ਖੁਸ਼ ਹਨ ਅਤੇ ਉਹ ਕਹਿੰਦੇ ਹਨ ਕਿ ਵਾਤਾਵਰਣ ਪੂਰੀ ਤਰ੍ਹਾਂ ਸੁਰੱਖਿਅਤ ਹੈ। ਵਿਸ਼ਵ ਦੀ ਸਾਬਕਾ ਨੰਬਰ 1 ਮਹਿਲਾ ਤੀਰੰਦਾਜ਼ ਦੀਪਿਕਾ ਕੁਮਾਰੀ ਨੇ ਕਿਹਾ, “ਇੱਥੇ ਇੰਤਜ਼ਾਮ ਬਹੁਤ ਚੰਗੇ ਹਨ। ਇਹ ਬਹੁਤ ਸਾਫ਼ ਹੈ ਅਤੇ ਭੋਜਨ ਦਾ ਚੰਗਾ ਪ੍ਰਬੰਧ ਹੈ। ਇੱਥੇ ਸਾਡੀ ਬਹੁਤ ਚੰਗੀ ਤਰ੍ਹਾਂ ਦੇਖਭਾਲ਼ ਕੀਤੀ ਜਾ ਰਹੀ ਹੈ।”
ਤੀਰਅੰਦਾਜ਼ੀ ਵਰਗੇ ਮਾਨਸਿਕ ਤੌਰ 'ਤੇ ਚੁਣੌਤੀਪੂਰਨ ਖੇਡ ਵਿੱਚ, ਨਵੇਂ ਸੁਰੱਖਿਆ ਪ੍ਰੋਟੋਕੋਲਾਂ ਅਨੁਸਾਰ ਵਿਵਸਥਿਤ ਹੋਣ ਵਿੱਚ ਚੁਣੌਤੀਆਂ ਤਾਂ ਆਈਆਂ ਹਨ ਪਰ ਤੀਰਅੰਦਾਜ਼ਾਂ ਨੂੰ ਪੂਰਾ ਭਰੋਸਾ ਹੈ ਕਿ ਇਸ ਨਾਲ ਜ਼ਿਆਦਾ ਫਰਕ ਨਹੀਂ ਪਵੇਗਾ ਅਤੇ ਕੁਝ ਮਹੀਨਿਆਂ ਦੀ ਟ੍ਰੇਨਿੰਗ ਉਨ੍ਹਾਂ ਨੂੰ ਉਨ੍ਹਾਂ ਦੀ ਪੁਰਾਣੀ ਸਥਿਤੀ ਵਿੱਚ ਲਿਆਉਣ ਲਈ ਸਹਾਇਤਾ ਕਰੇਗੀ।
ਪੁਰਸ਼ਾਂ ਦੀ ਰਿਕਰਵ ਟੀਮ  ਅਤੇ ਦੀਪਿਕਾ ਨੇ ਜੁਲਾਈ-ਅਗਸਤ 2021 ਵਿੱਚ ਹੋਣ ਵਾਲੇ ਓਲੰਪਿਕ ਲਈ ਕੋਟਾ ਸਪੌਟਸ ਪ੍ਰਾਪਤ ਕੀਤੇ ਹਨ। ਮਹਿਲਾ ਰਿਕਰਵ ਟੀਮ ਨੂੰ ਅਗਲੇ ਸਾਲ ਹੋਣ ਵਾਲੇ ਵਰਲਡ ਕੁਆਲੀਫਿਕੇਸ਼ਨ ਟੂਰਨਾਮੈਂਟ ਵਿੱਚ ਓਲੰਪਿਕ ਲਈ ਕੁਆਲੀਫਾਈ ਕਰਨ ਦਾ ਅੰਤਿਮ ਮੌਕਾ ਮਿਲੇਗਾ।
ਘੱਟ ਗਿਣਤੀ ਮਾਮਲੇ ਮੰਤਰਾਲਾ
ਮਹਿਲਾਵਾਂ ਲਈ ਹੁਨਰ ਵਿਕਾਸ ਯੋਜਨਾ
ਘੱਟ ਗਿਣਤੀ ਮਾਮਲਿਆਂ ਦੇ ਮੰਤਰਾਲੇ  ਨੇ ਵਿਸ਼ੇਸ਼ ਤੌਰ 'ਤੇ ਛੇ ਅਧਿਸੂਚਿਤ ਘੱਟ ਗਿਣਤੀ ਭਾਈਚਾਰਿਆਂ ਲਈ ਵੱਖ-ਵੱਖ ਹੁਨਰ ਵਿਕਾਸ ਯੋਜਨਾਵਾਂ ਜਿਵੇਂ ਕਿ 'ਸੀਖੋ ਔਰ ਕਮਾਓ', 'ਯੂਐੱਸਟੀਟੀਏਡੀ' ਅਤੇ 'ਨਈ ਮੰਜ਼ਿਲ' ਲਾਗੂ ਕੀਤੀਆਂ ਹਨ, ਜਿਨ੍ਹਾਂ ਵਿੱਚ ਮਹਿਲਾ ਸਿਖਿਆਰਥੀਆਂ ਲਈ ਘੱਟੋ-ਘੱਟ 30% ਸੀਟਾਂ ਨਿਰਧਾਰਤ ਕੀਤੀਆਂ ਗਈਆਂ ਸਨ। ਇਸ ਤੋਂ ਇਲਾਵਾ ਘੱਟ ਗਿਣਤੀ ਮਹਿਲਾਵਾਂ ਦੇ ਲੀਡਰਸ਼ਿਪ ਵਿਕਾਸ ਲਈ 'ਨਈ ਰੋਸ਼ਨੀ' ਨਾਂ ਦੀ ਸਕੀਮ ਵੀ ਲਾਗੂ ਕੀਤੀ ਗਈ ਸੀ, ਜਿਸ ਦਾ ਉਦੇਸ਼ ਵੱਖ-ਵੱਖ ਵਿਸ਼ਿਆਂ 'ਤੇ ਲੀਡਰਸ਼ਿਪ ਸਿਖਲਾਈ ਰਾਹੀਂ ਮਹਿਲਾਵਾਂ ਨੂੰ ਸਸ਼ਕਤ ਬਣਾਉਣਾ ਹੈ।
ਹੇਠਾਂ ਦਿੱਤੇ ਵੇਰਵਿਆਂ ਅਨੁਸਾਰ 2020-2021 ਦੌਰਾਨ ਸੁਤੰਤਰ ਏਜੰਸੀਆਂ ਵਲੋਂ ਉਪਰੋਕਤ ਸਾਰੀਆਂ ਸਕੀਮਾਂ ਦੀ ਆਖਰੀ ਵਾਰ ਪੜਚੋਲ ਅਤੇ ਮੁਲਾਂਕਣ ਕੀਤਾ ਗਿਆ ਹੈ:
ਸਕੀਮ
ਪ੍ਰਭਾਅ ਮੁਲਾਂਕਣ ਏਜੰਸੀ
ਸਾਲ
'ਸੀਖੋ ਔਰ ਕਮਾਓ
ਪ੍ਰਬੰਧਨ ਵਿਕਾਸ ਸੰਸਥਾ , ਗੁੜਗਾਓਂ
2020
ਯੂਐੱਸਟੀਟੀਏਡੀ
ਪ੍ਰਬੰਧਨ ਵਿਕਾਸ ਸੰਸਥਾ , ਗੁੜਗਾਓਂ
2021
'ਨਈ ਮੰਜ਼ਿਲ
ਮੋਟ ਮੈਕਡੋਨਲਡ
2021
'ਨਈ ਰੋਸ਼ਨੀ
ਮਾਰਕੀਟ ਖੋਜ ਅਤੇ ਸਮਾਜਿਕ ਵਿਕਾਸ ਲਈ ਕੇਂਦਰ 
2021
ਪਿਛਲੇ ਤਿੰਨ ਸਾਲਾਂ ਅਤੇ ਚਾਲੂ ਸਾਲ ਦੌਰਾਨ ਇਨ੍ਹਾਂ ਸਕੀਮਾਂ ਤਹਿਤ 36,492 ਲਾਭਪਾਤਰੀਆਂ ਨੂੰ ਸਿਖਲਾਈ ਦਿੱਤੀ ਗਈ ਹੈ, ਜਿਸ ਵਿੱਚ 27,217 ਮਹਿਲਾ ਲਾਭਪਾਤਰੀਆਂ ਸ਼ਾਮਲ ਹਨ, ਜੋ ਕੁੱਲ ਲਾਭਪਾਤਰੀਆਂ ਦਾ 74% ਤੋਂ ਵੱਧ ਹਨ।
ਉਪਰੋਕਤ ਸਾਰੀਆਂ ਸਕੀਮਾਂ ਨੂੰ 'ਪ੍ਰਧਾਨ ਮੰਤਰੀ ਵਿਰਾਸਤ ਕਾ ਸੰਵਰਧਨ ' ਨਾਮਕ ਇੱਕ ਏਕੀਕ੍ਰਿਤ ਯੋਜਨਾ ਵਿੱਚ ਬਦਲ ਦਿੱਤਾ ਗਿਆ ਹੈ। ਪ੍ਰਧਾਨ ਮੰਤਰੀ ਵਿਕਾਸ ਯੋਜਨਾ, ਜਿਸ ਦੇ ਤਿੰਨ ਭਾਗ ਹਨ:
 ਹੁਨਰ ਅਤੇ ਸਿਖਲਾਈ ;
 ਲੀਡਰਸ਼ਿਪ ਅਤੇ ਉੱਦਮਤਾ ;
 ਸਿੱਖਿਆ ।
ਪ੍ਰਧਾਨ ਮੰਤਰੀ ਵਿਕਾਸ ਯੋਜਨਾ ਦੇ ਤਹਿਤ ਚਾਲੂ ਵਿੱਤੀ ਸਾਲ ਵਿੱਚ ਕੋਈ ਟੀਚਾ ਅਲਾਟ ਨਹੀਂ ਕੀਤਾ ਗਿਆ ਹੈ।
ਇਹ ਜਾਣਕਾਰੀ ਘੱਟ ਗਿਣਤੀ ਮਾਮਲਿਆਂ ਬਾਰੇ ਮੰਤਰੀ ਸ਼੍ਰੀਮਤੀ ਸਮ੍ਰਿਤੀ ਜ਼ੁਬਿਨ ਇਰਾਨੀ ਨੇ ਅੱਜ ਲੋਕ ਸਭਾ ਵਿੱਚ ਇੱਕ ਲਿਖਤੀ ਜਵਾਬ ਵਿੱਚ ਇਹ ਜਾਣਕਾਰੀ ਦਿੱ
ਤੀ।
ਪ੍ਰਧਾਨ ਮੰਤਰੀ ਦਫਤਰ
ਪ੍ਰਧਾਨ ਮੰਤਰੀ ਨੇ ਜੈਪ੍ਰਕਾਸ਼ ਨਾਰਾਇਣ ਨੂੰ ਉਨ੍ਹਾਂ ਦੀ ਜਯੰਤੀ ’ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ
ਪ੍ਰਧਾਨ ਮੰਤਰੀ ਸ਼੍ਰੀ ਨਰੇਂਦਰ ਮੋਦੀ ਨੇ ਲੋਕ ਨਾਇਕ ਜੈਪ੍ਰਕਾਸ਼ ਨਾਰਾਇਣ ਨੂੰ ਉਨ੍ਹਾਂ ਦੀ ਜਯੰਤੀ ’ਤੇ ਸ਼ਰਧਾਂਜਲੀ ਅਰਪਿਤ ਕੀਤੀ ਹੈ।
ਪ੍ਰਧਾਨ ਮੰਤਰੀ ਨੇ ਆਪਣੇ ਸੰਦੇਸ਼ ਵਿੱਚ ਕਿਹਾ ਕਿ “ਮਾਂ ਭਾਰਤੀ ਦੇ ਸੱਚੇ ਸਪੂਤ ਲੋਕਨਾਇਕ ਜੈਪ੍ਰਕਾਸ਼ ਨਾਰਾਇਣ ਨੂੰ ਉਨ੍ਹਾਂ ਦੀ ਜਨਮ-ਜਯੰਤੀ ’ਤੇ ਵਿਨਮਰ ਸ਼ਰਧਾਂਜਲੀ। ਉਨ੍ਹਾਂ ਨੇ ਸੁਤੰਤਰਤਾ ਸੰਘਰਸ਼ ਵਿੱਚ ਆਪਣਾ ਬਹੁਮੁੱਲਾ ਯੋਗਦਾਨ ਤਾਂ ਦਿੱਤਾ ਹੀ, ਆਜ਼ਾਦੀ ਦੇ ਬਾਅਦ ਲੋਕਤੰਤਰ ਦੀ ਰੱਖਿਆ ਵਿੱਚ ਵੀ ਬੇਮਿਸਾਲ ਭੂਮਿਕਾ ਨਿਭਾਈ। ਉਨ੍ਹਾਂ ਦਾ ਤਿਆਗ ਅਤੇ ਸਮਰਪਣ ਸਾਡੇ ਲਈ ਸਦਾ ਪ੍ਰੇਰਣਾ ਸਰੋਤ ਹਨ।”
https://twitter.com/narendramodi/status/1182484178748747776
ਸੰਚਾਰ ਤੇ ਸੂਚਨਾ ਤਕਨਾਲੋਜੀ ਮੰਤਰਾਲਾ
ਡਿਜ਼ਾਈਨ ਨਾਲ ਜੁੜੀ ਮੈਨੂਫੈਕਚਰਿੰਗ ਸਕੀਮ ਤਹਿਤ ਅਰਜ਼ੀਆਂ ਜਮ੍ਹਾਂ ਕਰਵਾਉਣ ਦੀ ਅੰਤਮ ਮਿਤੀ 5 ਅਗਸਤ 2022 ਤੱਕ ਵਧਾਈ ਗਈ
ਦੂਰਸੰਚਾਰ ਅਤੇ ਨੈੱਟਵਰਕਿੰਗ ਉਤਪਾਦਾਂ ਲਈ ਪੀਐੱਲਆਈ ਸਕੀਮ ਤਹਿਤ ਡਿਜ਼ਾਈਨ ਨਾਲ ਜੁੜੀ ਮੈਨੂਫੈਕਚਰਿੰਗ ਸਕੀਮ ਲਈ ਰਜਿਸਟ੍ਰੇਸ਼ਨ ਪ੍ਰਕਿਰਿਆ 21 ਜੂਨ 2022 ਤੋਂ ਸ਼ੁਰੂ ਹੋਈ ਸੀ
ਦੂਰਸੰਚਾਰ ਅਤੇ ਨੈੱਟਵਰਕਿੰਗ ਉਤਪਾਦਾਂ ਲਈ ਉਤਪਾਦਨ ਨਾਲ ਜੁੜੀ ਪ੍ਰੋਤਸਾਹਨ  ਸਕੀਮ ਦੇ ਤਹਿਤ ਡਿਜ਼ਾਈਨ ਅਧਾਰਿਤ ਮੈਨੂਫੈਕਚਰਿੰਗ ਦੇ ਬਿਨੈਕਾਰਾਂ ਲਈ ਰਜਿਸਟ੍ਰੇਸ਼ਨ ਪ੍ਰਕਿਰਿਆ 21 ਜੂਨ 2022 ਤੋਂ ਸ਼ੁਰੂ ਹੋਈ ਸੀ । ਬਿਨੈ-ਪੱਤਰ ਜਮ੍ਹਾ ਕਰਨ ਦੀ ਅੰਤਮ ਮਿਤੀ 20 ਜੁਲਾਈ 2022 ਨਿਸ਼ਚਿਤ ਕੀਤੀ ਗਈ ਸੀ।
ਕੁਝ ਦਿਲਚਸਪੀ ਰੱਖਣ ਵਾਲੀਆਂ ਕੰਪਨੀਆਂ ਦੁਆਰਾ ਕੀਤੀਆਂ ਗਈਆਂ ਬੇਨਤੀਆਂ ਨੂੰ ਧਿਆਨ ਵਿੱਚ ਰੱਖਦੇ ਹੋਏ ਅਤੇ ਵਿਆਪਕ ਭਾਗੀਦਾਰੀ ਲਈ, ਸਕੀਮ ਦੇ ਪੋਰਟਲ  'ਤੇ ਅਰਜ਼ੀਆਂ ਜਮ੍ਹਾਂ ਕਰਨ ਦੀ ਅੰਤਮ ਮਿਤੀ 5 ਅਗਸਤ 2022 ਤੱਕ ਵਧਾਉਣ ਦਾ ਫੈਸਲਾ ਕੀਤਾ ਗਿਆ ਹੈ।